eKapija | I na auto-putu Miloša Velikog bez vinjeta, prva vozila od ponedeljka - Sutra ugovor za deonicu Novi Beograd-Surčin\nIzvor: RTS | Subota, 17.08.2019.| 10:55\nI na auto-putu Miloša Velikog bez vinjeta, prva vozila od ponedeljka - Sutra ugovor za deonicu Novi Beograd-Surčin\nMinistarka građevinarstva, saobraćaja i infrastrukture Zorana Mihajlović kaže za RTS da će se na novoj deonici auto-puta na Koridoru 11, na auto-putu Miloša Velikog koji će biti otvoren sutra (u nedelju 1. avgusta 2019.), putarina naplaćivati kao i dosad, neće biti vinjeta.\nMihajlovićeva je istakla da će se putarina naplaćivati klasično – koliko kilometara koristite, toliko i plaćate.\nOna je napomenula da će nova deonica doneti nove investitore u zemlju i da će unaprediti turizam.\n- Pošto će se put zvati po Milošu Velikom, renoviraće se njegova rodna kuća. Do sledeća godine koridori 10 i 11 imaće više sadržaja – restorana, hotela, biće poseta Ubu, Lajkovcu, Čačku - navela je Mihajlovićeva, gostujući u Jutarnjem dnevniku RTS-a.\nUkazujući na podatak da je pre pet godina na srpskim auto-putevima bilo oko 36 miliona tranzitnih putnika, Mihjalovićeva kaže da očekuje da do naredne godina ta brojka bude preko 60 miliona.\n- Svaki auto-put ima međunarodne oznake i svaki vozač gleda da što pre dođe do svoje destinacije. Sada kako završavamo auto-puteve, postajemo nezaobilazna ruta", ističe Mihajlovićeva.\nPodseća da je rok za otvaranje deonice Surčin – Obrenovac 15. decembar i dodaje da se sutra potpisuje ugovor za deonicu Novi Beograd – Surčin.\n- Rok za tu deonicu je godinu i po dana, a samo projektna dokumetacija koštala je 50 mil USD - ukazala je ministarka.\nA prema rečima savetnika za infrastrukturne projekte u Ministarstvu građevine Nebojše Pavlovića, deonica auto-puta od Obrenovca do Ljiga potpuno je spremna za puštanje u saobraćaj. Završeni su kozmetički radovi, čišćenje, pranje i košenje.\nOn je za RTS rekao da se puštanje deonice u saobraćaj očekuje posle svečanog otvaranja deonice, koje će biti održano u nedelju u 20 časova, tako da će prva vozila biti na putu u noći između nedelje i ponedeljka ili najkasnije u ponedeljak ujutru.\nPavlović ističe da je deonica auto-put savremena, bezbedena, urađena po svim svetskim standardima. Centralno mesto i najveći izazov za građevinare bio je tunel Brančić dužine 945 metara.\n- To je čista tunelska cev, tunel koji je opremljen najsavremenijom tehnologijom i opremom koja obezbeđuje komforan prolaz. Urađen je tehničko-operativni centar, srce tunela, gde su podaci sa svih kamera koje postoje u tunelu, stručne ekipe koje su obučene da reaguju za bilo kakvu incidentnu situaciju. To može biti pojava požara, dima iz bilo kog razloga, zaustavljanje vozila, identifikacija pešaka u tunelu - ukazao je savetnik u Ministarstvu građevine.\notvaranje autoputa Miloša Velikog


U slučaju zatvaranja turističke agencije, građani ne mogu da računaju na sigurno zamensko putovanje - Putno osiguranje\n- To, međutim, ne znači da neko može da digne ruke od ovog posla i natera osiguranje da plati - naglašava Seničić. - Sigurno je da će osiguravajuće kuće pre toga sve dobro ispitati, da li je bila namera ili ne, pa će tek nakon provere eventualno isplatiti putnike.\nNedavno je i ministar turizma Rasim Ljajić izjavio da je dosada osam agencija tražilo da se brišu iz registra. To, međutim, nije konačan broj.\n- U Srbiji postoji 480 organizatora putovanja, dok se tačan broj posrednika ne zna - objašnjava Aleksandar Seničić, direktor Nacionalne asocijacije turističkih agencija Srbije. - Registar turizma u Agenciji za privredne registre ne funkcioniše kako treba, ali se pretpostavlja da ima između 550 i 600 posrednika. Zasada nijedan organizator putovanja nije propao, ali i dalje sugerišemo da bi to uskoro moglo da se dogodi. Zasada je veliki broj agencija otpustio radnike i to je sve veći problem. Ukoliko ne bude neke konkretne pomoći, do kraja godine jedan deo manjih agencija će se sigurno zatvoriti. Subagenti će ostati bez posla i moraće da zatvore svoje agencije, jer neće imati prihoda. Oni žive od prodaje aranžmana organizatora putovanja.\n- Ovde je ključno da ne propadne organizator putovanja. Ukoliko se to dogodi, aktivira se polisa osiguranja - objašnjava Renata Pindžo, pomoćnik ministra turizma. - Putnici sami biraju turističku agenciju sa kojom će da putuju, a one imaju najviše osiguranje u Evropi\nSeničić napominje da je sudbina zamenskih vaučera, u slučaju zatvaranja agencija, u rukama osiguravajućih kuća. Kako kaže, polisa osiguranja, koja je u proseku vredna od 200.000 do 400.000 evra, biće aktivirana u onom momentu kada agencija postane insolventna. Ali, to ne znači da će svima biti isplaćeni vaučeri. Zavisiće od slučaja do slučaja i od broja aranžmana koji u tom slučaju treba da se naplate. Polise koje bi pokrile sva putovanja, morale bi da koštaju mnogo više. Ovako, agencija plaća oko 4.000 ili 5.000 evra, a garancija pokriva putovanja i nastalu štetu do nekih 400.000 evra.\n- Siguran sam da će osiguravajuće kuće, ukoliko dođe do propadanja agencija, tražiti da se utvrde razlozi zatvaranja, da se vidi da nije zbog toga kriv sam vlasnik zbog nenamenskog trošenja para, a mogu da se pokrenu i krivični postupci - objašnjava Seničić. - Ovo je sve samo ne jedna obična situacija. Problem je što se ne vidi kada će biti kraj. Ništa nije sigurno, pa ni vaučeri. Imamo polisu osiguranja, a da li će se isplatiti, odlučiće osiguravači ukoliko dođe do toga. Turističkim agencijama je neophodna pomoć. Nema prometa već četiri ili pet meseci. I ovo što se radi je vrlo malo. U odnosu na ukupan promet, to je nekih pet odsto.


Vasilije Micić Fajnal for u Beogradu 2018 | Mondo Sport\nVasa Micić: Ko je došao na F4 - to je i zaslužio\n17.05.2018. | 20:00\n"Arena nikad nije bila lepša. Drago mi je zbog toga", kaže plejmejker Žalgirisa.\nPoput Marka Gudurića, i Vasilije Micić je u četvrtak prvi put ušao u Štark arenu kao gostujući košarkaš.\nNekadašnji saigrači u Zvezdi i članovi "srebrnog" sastava reprezentacije sa Eurobasketa, u petak će biti rivali u polufinalu Fajnal-fora Evrolige, kada će se Gudurićev Fenerbahče od 18 časova sastati sa Micićevim Žalgirisom.\n"Jedan od snova sam ostvario. Sada je red na drugi", rekao je Micić srpskim izveštačima nakon treninga.\nAmbijent u "osveženoj" dvorani, lepšoj za novu "kocku" iznad terena, već se sviđa reprezentativnom "pleju".\n"Arena nikad nije bila lepša i mnogo mi je drago zbog toga. Ovde sam odigrao neke od lepših utakmica i verujem da će i sutra biti puno", dodao je momak koji je odrastao u Beogradu i za svoje godine (24) stekao veliko iskustvo igrajući za Megu, Bajern, Zvezdu i Tofaš, uz nastupe na dva Evropska prvenstva sa "orlovima".\nOno što će doživeti od petka teško može biti uporedivo sa bilo čim.\n"Ovo je prelepo iskustvo. Nadam se da će Arena i u petak biti puna".\nKroz čitavu sezonu, mnogi su očekivali Žalgirisov pad forme i ispuštanje visoke pozicije. Međutim, "Šarasov" tim je mirno ušao u plej-of, a onda u njemu eliminisao Olimpijakos.\n"Kroz celu sezonu su nas pratile takve priče o potcenjivanju, ali nismo o tome nijednog trenutka razmišljali. Ko god je do ovde došao - to je i zaslužio, jer prosto u ovom sistemu moraš da pokažeš da to zaslužuješ. Mi smo zaslužili i zato smo ovde".\nGudurić u Areni: Bogdan je Bogdan, ovo je moj put\nObradović: Nemam pravo da razmišljam o tituli\nJoš dan do F4 u Areni: Neće biti "na jednu loptu"!\nLuka Dončić: Navijam za Zvezdu, podržite me!\nLitvanski tim je stigao u Beograd dva dana ranije, da bi se u miru pripremio i navikao na toplije vreme nego u Litvaniji. Tamošnji mediji najavljuju dolazak oko 2.500 navijača Žalgirisa.\n"Iskreno, ne znam broj navijača, ali nadam se da će ih biti. Tamo je velika euforija, ovo je veliki uspeh za Litvaniju i Žalgiris, ali to je već malo ostavljeno po strani jer imamo šansu da uradimo nešto više od ovoga što smo do sada uradili".\nDa bi taj korak bio napravljen, Žalgiris će u petak morati da napravi veliko iznenađenje protiv ekipe koju je ove sezone pobedio u Istanbulu.\n"Oba meča su bila slična. Oni su nas pobedili u drugom, tako što su odigrali zrelije i bolje. Fenerbahče podiže formu kako odmiče sezona. Mi smo u drugoj utakmici odigrali dobro prvo poluvreme i tako moramo da igramo i u petak. U drugom smo primili 56 poena i to je nedopustivo protiv njih, koji igraju čvrstu i pametnu igru".\nNaspram sebe Micić će imati i Gudurića, čije partije prati.\n"Drugari smo duže vreme i drago mi je zbog njega što je mlad dostigao visok nivo i to da bude veliki deo tog tima", dodao je Micić.\nBarsa niže pobede, Budućnost pala i u Izraelu\n09.01.2019. | 22:56 > 23:16 video 3 11\nEkipa Svetislava Pešića ostvarila četvrti trijumf u nizu - na gostovanju Milanu. Podgoričanima nije bila dovoljna ni...\nCSKA 2/14 za tri, ali ubedljivo slavio\n09.01.2019. | 20:20 > 22:03 video 0 0\nMoskovljani i pored lošeg učinka u šutu za tri poena uspeli da rutinski završe gostovanje u Istanbulu.\nPAO srušio i stigao Bajern\n09.01.2019. | 21:55 > 21:59 video 0\nJović se vratio na parket, ali nedovoljno spreman za podvig. Bavarci bez energije za pobedu u Atini.\n08.01.2019. | 22:22 video 2 0\nMicić poštedeo Žalgiris, ali njegovi saigrači nisu\n08.01.2019. | 21:26 video 0 0\nEfes kao gost deklasirao učesnika poslednjeg Fajnal fora Evrolige.\nFener stao u Moskvi!\n08.01.2019. | 19:39 > 20:17 video 7 3\nPobednički niz Fenerbahčea prekinut u Rusiji, na parketu Himkija. Iako Šved nije igrao!\nTemperatura jača od Milutinova!\n08.01.2019. | 19:42 0 0\nSrpski centar nije mogao da se nadoveže na sjajnu partiju u derbiju protiv Panatinaikosa.\nPitino je odabrao: PAO dovodi NBA šutera\n08.01.2019. | 17:36 > 17:50 0 0\nRik Pitino vagao nekoliko ponuda i pokazao prstom na iskusnog beka, koji prvi put stiže u Evropu.\nMilutinov TREĆI put MVP kola!\n05.01.2019. | 16:59 video 11\nSrpski centar igra fenomenalnu sezonu u dresu Olimpijakosa, možda i oproštajnu pred odlazak u NBA ligu. I Micić u...\nBarsa opet u naletu: U "Blaugrani" gotovo za 15 minuta\n04.01.2019. | 23:06 > 23:30 video 0\nEkipa Svetislava Pešića bez problema ostvarila treću pobedu u nizu i osamila se na šestoj poziciji tabele.\nFenerbahče melje: Gudurić prelomio Baske, za 12. u nizu\n04.01.2019. | 20:27 > 20:50 video 3 19\nBaskonija pružila čvrst otpor u Istanbulu, ali je ekipa Željka Obradovića ponovo imala rešenje. Srpski bek ubacio...\nŠok terapija "Jasmin Repeša" za sada neuspešna\n03.01.2019. | 22:50 video 32 3\nBudućnost ubedljivo poražena u Milanu.\nReal se uozbiljio i sredio Makabi\n03.01.2019. | 22:36 > 22:38 0\nTrijumfalan početak 2019. godine za šampiona Evrope.


Metal [Arhiva] - Razbibriga\nRazbibriga > Kultura & Umetnost > Muzika > Metal\nPogledaj Punu Verziju : Metal\nVidim da ne postoji tema,pa da otvorim.\nGenralno,postoje velike predrasude o ovoj vrsti muzike tipa satanizam,djavoli,umiranje bla bla bla.To delom i jeste tacno,jer danas ako kazete metal,to je veoma sirok pojam.Kao da kazete da zivite u Srbiji,nekom ko je iz Srbije.\nPostoji mnogo potzanrova ove muzike,u zavisnosti od teksta,glasova,ritma,dominacije instrumenata itd...Tako na primer Black metal jeste metal koji je dosta grub,najblaze recemo,izrazeni muski vokali,tzv growl ili scream,teme pesimisticke,anarhisticne itd..\nJa slusam Symphonic power metal,koji velica dobro na ovom svetu,glasovi su divni,najcesce postoji jedan sopran u bendu.Muzika obiluje klasicnim "notama"..Sve u svemu,nikako plitka,sa dubljom porukom,i nije za svakog.:mm::)\nKo slusa metal na forumu,divnooo,a ko ne slusa,moze da napise sta misli o tome,je li nekad cuo neku pesmu,itd itd :)\nPostavi neku pesmu symphonic power metala, da čujem, baš me zanima.. :)\nEvo jedna lepaaaa,divna,cak cu da postavim sa srpskim prevodom :)\n:bravo: bravo za temu...\nAko se ne varam tu vrstu muzike sada nazivaju paganskom?\nNisam se nešto vezivala za izvođače(grupe) niti za vrstu(podgrupu).\nSlušala sam ono što je u tom trenutku bilo u skladu sa mojim osećanjima.\nOd petnaeste do dvadesete sam slušala metal intenzivno. Sada već slabije.\nJa volim metal ali onaj izvorni :)\nkatice ja mislim da ima poseban pravac koji se zove ''paganski metal''\nTakav zanr ne postoji.Mozda mislite na folk metal,tipa ovo (obratite paznju na text)\nGunsi i Iron maiden su klasicni metal,a Pantera je heavy :)\nE sada kada sam ovladala izrazima, slobodno mogu da kažem da mi se\nsviđa folk metal.\nKo voli nordijsku mitologiju,prava stvar :)\nEvo jos jedne,od iste grupe :)\npostoji, cuo sam vec za taj pravac kao pagani chuda.\nPantera je navodno groove metal,valjda se tako zove a Maiden heavy. Svaki bend ima svoj stil i dosta se razlikuje od drugih bendova, nazalost ima mnogo drugih bendova koji kopiraju ove izvorne :) malo promene i tako malo po malo nastade ''Linkin Park'' i ostale gluposti.\nevo jos jednog legendarnog benda\ncist izvorni melos :)\nPa da,Mejdeni su heavy,ali posto su zacetnici (jedni od) imaju i taj atribut,klasicni :)\nPanteru ne slusam nesto mnogo,mada volim pesmu This Love :)\nA ovaj Linkin Park ne pominji.Ljudi pomesali rap,sa metalom i rockom.Strasno.\nEvo nekih baladica :)\nBalada sa najlepsim intro-om koju sam cuo! <3\nSuper, odlična je tema! Sad sam se setio, ovu pesmu volim, e sad kom pravcu pripada, ne znam..\nNightwish je symphonic power bio do albuma Once,kada je postao heavy.Ta pesma koju si postavio je bas sa albuma Once.Kada su izbacili tu pevacicu,doveli su novu,sa potpuno drugacijim glasom,pa su danas symphonic rock tako reci :)\nOva pesma je sa njihovog prvog albuma,pravi power metal! :)\nOva je sa albuma Once\nOvo je sa novom pevacicom\nkad ded metalac napravi instrumental :)\nE,bas zato sam izbegavao death metal.\nAli sada necu.Lep spot :)\nevo ti trailer njihovog filma... oodvratniji film nisam gledao\nne volim ih jer su satanisti ali mi se svidja ova njihova pesma\nUu,i ja je obozavam\nInace,Mina je Drakulina zena :)\nJa slusala nekad metal, mozda dve godine u proseku.. ali posle sam prestala.. i presla na nesto mnogo bolje :)\nprocitala sam dosta knjiga na temu muzike.. svesna sam svega.. imam cak i seminarski rad uradjen na temu popularne muzike ... i sve to.. ali ja i dalje ne mogu da se odreknem pravca koji sad slusam.. :bisa:\nsad cu da potrazim nesto sto sam slusala od toga\nhttp://www.youtube.com/watch?v=VK9qfVQ4Z04 ovo mi je bila fav od njih.. ali ovo je noviji zhanr rece ti vec kako se zove.. naravno Nightwish - Nemo :bisa:\nMeni se ,iskreno, vise dopada ona prva pevacia.. Inace, ovo mi je omiljena pesma, NEmo..:)\nNaravno da je bolja prva.Tarja predivna Turunen :srce:\nZena sa neverovatnim vokalnim sposobnostima.\nKo zeli,neka pogleda ovaj snimak,njihov poslednji koncert sa njom je u pitanju.Poslusajte ceo snimak,ili premotajte na 3:35.Ko se ne najezi nije covek :)\nOdlična tema ,iako ne volim metal ,možda samo neke\nstare dobre stvari,ali je zadovoljstvo čitati komentare nekoga\nkome je ova vrsta muzike bliska :)\nSamo mala sugestija ,postavljajte u jednoj poruci - jedan klip ,\nzbog lakšeg otvaranja stranica.\nDogovoreno.Ali..onda cu morati da postavljam vise postova za redom.Jel to u redu?\nU redu je Sleep ,nema nikakvih problema :)\nčak šta više ,ako misliš da je to problem ,evo ja ću\nse pridružiti u presecanju ;)\nne znam je li to čist metal ,ali je stvar koja mi se dopada:)\nJeste,to je neki kao heavy,to neki kao kazem jer su se danas dosta iskomercijalizovali.\nOd njih volim ovo\nja volim ovu stvar :)\nTo je bas stari,klasik metal :)\nIma li nesto do novijih stvari da ti se svidja? :)\nne pratim nešto mnogo dešavanja u tom žanru ,ali neke stare stvari iz\nmoje mladosti su mi ostale drage\ni danas ...ja sam inače baka ;)\n...no istovremeno sam i dovoljno otvorenog uma,tako da me slobodno\nmožeš prosvetliti sa nekim novitetima :)\nali zato ovu oboooožavaaaaaaaaaam :bisa:\nMoze..samo mi reci sta slusas inace,da bih mogao sto bolje da prilagodim tvom muzickom ukusu :)\npa ,iskreno ,nemam neki poseban muzički ukus ,\nvolim sve vrste muzike ,bez obzira kojem pravcu pripadaju ,\nsve ono što mi legne na dušu :lol:\nvolim rock,rockn'roll,klasiku,pop,evo i metal :lol:\njedino mi pank nikad nije legao :)\nJoj...to je najgora moguca opcija.:)\nali dobro,valjda cu nesto naci da ti se svidja.Jel si cula gore navedene pesme?Ako jesi,koja ti se dopala?Pa cu pokusati da nadjem slicnu :)\nNisam stigla da ih odslušam ,ali to nije važno :)\npostavi slobodno ono što se tebi sviđa ,a meni će\npar taktova biti dovoljno da procenim je li ili nije nešto\nšto bih poželela da odslušam do kraja :)\nMeni je muzika više kao dekor u životu ,u zavisnosti od\nrecimo ovo mi se dopada :)\nObrati paznju na spot.\nPesma je posvecena deci koja su zlostavljana\nKomentar ostavim kad odslušam :)\nSleep .....izvanredna je !!!\nmuzika koja stvara utisak pokušaja razbijanja oklopa\ni tekst u saradnji sa izvanredno emotivnom interpretacijom ...\nYou won't forgive me,\nbut I know you'll be all right\nBas mi je drago da ti se svidela! :)\nvidiš ,to je moj muzički ukus :lol:\nako mi se dopadne melodija ,ili tekst ,ili interpretacija\nili bilo šta što me na neki način takne ,onda je to za mene\ndobra stvar :),ma kom pravcu pripadala\nEvo malo roka za tebe :)\nPesma govori o ratu,i koliko je zivot nepredvidljiv\nznam ovu stvar :),odlična je\nuopšte,volim angažovanu muziku,\nonu koja šalje poruku, ...između ostalog\nto i jeste uloga umetnosti ,bez obzira\nšto mali broj ljudi ovu vrstu muzike smatra umetnošću.\nTo je razlog zbog koga ja slusam bas taj metal.Govori ili o mitologiji,koju obozavam,ljubavi,ili salje neku poruku :)\nPoslusaj ovu pesmu,shvatices o cemu se radi,citajuci text :)\nsvaki komentar je izlišan\nHvala Sleep :srce:\nNema na cemu Bisernice :)\nZadovoljstvo mi je da upoznajem ljude sa mojom muzikom :)\nMogao bih sad da opravdam moj nadimak,sleepwalker :)\nSleep ,još ću reći i da volim metal :)\nTo je jedna divna pesma! <3\nWhy I am loved,only when I'm gone? :)\nOvo je remek delo! :srce:\nOvo je već stvar koju ne bi mogao svaki vokal da izvede...\nne bih nikad rekla da je ovo metal.\nDa...to je pravi pravcijati simfonijski metal!Evo ti zivog nastupa,pa ako te mrzi da gledas ponovo,premotavaj.\nI obavezno pogledaj klip koji sam pre postavio,u kome sam napomenuo da se premota do 3:35 :)\nodgledala ,odnosno odslušala sam 3:35.\nzaista zadivljujuć potencijal :)\nDa..steta sto su je izbacili.Bili su savrsenstvo :sad:\nnegde je verovatno došlo do prekida ...\nali ovakav vokal uvek može da bude angažovan.\nEvo jedne njene solo pesme.Divna je.\nvraca me u proslost... prva ljubav, raskid i depresija :eek:


Džez pijanista Filip Bulatović sutra na sceni Kolarca | Burina.NET :: Novosti iz zemlje i sveta\nFilip Bulatović, jedan od naistaknutijih srpskih džez pijanista i kompozitora održaće koncert 14. juna u Kolarcu, najavili su danas organizatori. Na programu su numere koje priprema za novi trio album, a binu će deliti sa dobro poznatim talentovanim beogradskim džez muzičarima Milanom Pavkovićem na kontrabasu i Peđom Milutinovicem za bubnjevima. Bulatović u Beograd stiže iz...Pročitaj više\nThe post Džez pijanista Filip Bulatović sutra na sceni Kolarca appeared first on 24 sata | Online izdanje besplatnih novina....\nRHMZ: Sutra naoblačenje s kišom i padom temperature 24 Sata (Danas) - U Srbije se sutra ujutro na severu, pre podne u centralnim, a posle podne i u ostalim krajevima očekuje naoblačenje s kišom, jakim i olujnim vetrom i padom temperature. Najniža temperatura...\nSaobraćaj večeras bez zastoja, noćas moguća kiša\nDanas naoblačenje uz slabu kišu i vetar\nNEOČEKIVANO IZNENAĐENJE Trudna Aleksandra Prijović blista na ulicama Pariza, a Filip joj se javno obratio ovim rečima Blic :: Zabava (Juče) - Pevačica Aleksandra Prijović, koja je u drugom stanju, danas je napunila 23 godine, a suprug Filip Živojinović obradovao ju je romantičnim putovanjem....\n„Mora“ Aleksandra Jugovića, mračna i teskobna\nFESTIVAL ULIČNE UMETNOSTI NA BEŽANIJI Pijanista: Za tri godine oslikali smo 1.000 kvadrata, želimo da napravimo MUZEJ NA OTVORENOM Blic :: Beograd (2 dana ) - Desetak umetnika, dva zida i magija uličnog stvaralaštva koja ostavlja bez daha – ovako bi se ukratko mogao opisati 3. festival strit art umetnosti "Runaway" održan na Bežanjiskoj kosi....\nSVI PUTEVI OVOG VIKENDA VODE U ROVINJ: Koncertom Zdenke Kovačićek i Marka Tolje uz pratnju džez orkestra počeo 11. Weekend Media Festival! Kurir :: Zabava (2 dana ) -\nVESLAČI CRVENE ZVEZDE APSOLUTNI ŠAMPIONI SRBIJE


POZNATI USLOVI ZA ULAZAK DRŽAVLJANA SRBIJE U GRČKU: Datum je i dalje nezivestan, ovo je protokol za nevakcinisane | Novosti.RS\n- Ministarstvo turizma je u pregovorima oko sistematizacije kovid pasoša, odnosno sertifikata o vakcinaciji i od toga zavisi da li će državljani Srbije moći da uđu u Grčku od 1. maja ili 1. juna - kaže gospodin Vasilios E. Provelegios, osnivač i predsednik Građanske stranke Grka Srbije i Udruženja Grci Srbije.\nKada je reč o uslovima koje će Grci tražiti za ulazak stranaca van EU na njihovu teritoriju, on podseća da će to biti ili sertifikat o vakcinaciji ili brzi antigenski test koji će nevakcinisani uraditi na samoj grčkoj granici.\nKada je reč o državljanima Srbije koji žele da odu u Grčku i pitaju se kad će im to biti omogućeno, gospodin Vasilios E. Provelegios kaže da je sada loptica u našem dvorištu:\nGrčka letovanje vakcinacija vakcina protiv virusa korona kovid pasoš sertifikat o vakcinaciji Vasilios E. Provelegios


Tegeltija traži da on imenuje koordinatora i njegove zamjenike, a ne Vijeće ministara BiH - Klix.ba\nOdluka u proceduri Tegeltija traži da on imenuje koordinatora i njegove zamjenike, a ne Vijeće ministara BiH\n24.1.2020. u 09:20\nZoran Tegeltija Vijeće ministara BiH javna uprava\nU novoj odluci koja će se uskoro naći pred ministrima, a čiji je predlagač Generalni sekretarijat Vijeća ministara BiH u čijem je sastavu kabinet predsjedavajućeg Zorana Tegeltije, izmijenjena je tačka dva i to na način da je precizirano kako koordinator ima status, prava i dužnosti savjetnika predsjedavajućeg Vijeća ministara BiH, kojemu je direktno odgovoran za svoj rad.\nTakođer, promijenjen je i dio koji glasi "Vijeće ministara BiH na prijedlog predsjedavajućeg imenuje koordinatora na period od četiri godine". U izmijenjenoj odluci pisat će kako "koordinatora imenuje i razrješava predsjedavajući Vijeća ministara BiH, u skladu s odredbama Zakona o državnoj službi u institucijama BiH,, koje se odnose na savjetnike".\nKao razlog za donošenje ove odluke navedeno je da je koordinator za reformu javne uprave od osnivanja imao status i plaću savjetnika predsjedavajućeg, ali da ovaj status nije bio u pogledu pojedinih rješenja usklađen sa zakonom.\n"Naime, iako su svi koordinatori bili imenovani u statusu savjetnika predsjedavajućeg i ostvarivali plaću savjetnika, uvjeti i način imenovanja nisu bili potpuno u skladu sa zakonom, što se posebno odnosi na član 18. Zakona o državnoj službi u institucijama Bosne i Hercegovine. Ovim izmjenama se sam status koordinatora ne mijenja, već se samo precizira zakonski osnov i dosadašnji član dva važeće odluke usaglašava sa zakonom uz određena normativna poboljšanja", piše u Odluci o izmjeni Odluke o uspostavljanju ureda koordinatora za reformu javne uprave.\nNakon usvajanja ova odluka bi trebala biti objavljena u Službenom glasniku BiH, službenim glasilima entiteta i Brčko distrikta BiH, a stupiti na snagu osmog dana od dana objavljivanja.\nTako da se Odluka o izmjeni Odluke o uspostavljanju ureda koordinatora za reformu javne uprave može tumačiti i kao potez SNSD-a kojim bi se prije isteka mandata razriješio Ćuzulan, a postavio kadar SNSD-a. S pravom se postavlja pitanje koliko ovakav potez onda predstavlja politizaciju Ureda koordinatora za reformu javne uprave.\n18.02.2020. u 12:43\n4h 52min 17\n5h 6min 71\n5h 11min 6\n6h 11min 8\n6h 14min 169


Crna Gora dobila prostorije u novoj zgradi NATO-a – Balkanekspresrb.rs\nNovo sedište NATO-a, kako piše Pobjeda, biće dom za savremenu i ujedinjenu Alijansu. Ovo je važan element transformacije NATO-a za 21. vek, saopšteno je ranije na sajtu Alijanse, pri čemu se navodi da će nova zgrada bolje podržati rad NATO-a\nCRNA GORA, kao buduća članica NATO-a, već ima kancelarije u novom sedištu Alijanse koje će biti predstavljeno 25. maja na NATO samitu u Briselu, piše podgorička Pobjeda.\nIzgradnja kompleksa ekoloških zgrada koštala je oko 750 miliona evra, a ukupan trošak novog obekta je, kako navodi NATO, oko 1,1 milijardi evura.\nNovo sedište NATO-a, kako piše Pobjeda, biće dom za savremenu i ujedinjenu Alijansu. Ovo je važan element transformacije NATO-a za 21. vek, saopšteno je ranije na sajtu Alijanse, pri čemu se navodi da će nova zgrada bolje podržati rad NATO-a.\nIzgradnja kompleksa ekoloških zgrada, koji se nalazi preko puta sadašnjeg, u predgrađu Brisela, počela je u oktobru 2010.godine, a Severnoatlantski savez će se preseliti u novo sedište ove godine.\nSaveznici su odlučili 1999.godine da je NATO-u potrebno namensko sedište koje će zameniti ono privremeno iz 1967.godine. Sadašnja zgrada je pretprana i zahteva stalno i skupo održavanje, navodi NATO kao glavne razloge izgradnje novog sedišta. Dodaju i da se od 1967.godine, broj NATO saveznika gotovo udvostručio, od 15 do 28 članica.Veliki broj partnerskih nacija je otvorio diplomatska predstavništva u NATO-u. Kao rezultat toga, skoro jedna petina se nalazi u privremenim strukturama – navode iz Alijanse i ističu da će nova zgrada omogućiti svim saveznicima da imaju potreban prostor, i da postoje i mogućnost za širenje ukoliko se ukaže potreba.U novoj zgradi je, kako objašnjavaju, smanjena potrošnja energije zahvaljujuć i korišćenju solarne energije i naprednom sistemu osvjetljenja.\nNova zgrada omogućava da se smanji uticaj na životnu sredinu zahvaljujuć i recikliranim materijalima, zelenim krovovima, efikasnom upravljanju vodama, što predstavlja integraciju u koncept šireg urbanog planiranja. Dodaje se i da će biti smanjena potreba za putovanjima stranog osoblja zahvaljujući video telekonferencijama.U sedištu Alijanse je zaposleno ukupno 4.200 vojnog i civilnog osoblja. Projekat vredan više od milijardu finansirale su zemlje članice NATO-a.♦\nTagsCrn Gora NATO


Ne zapostavite sebe: Saveti za savremene mame! | mojedete.rs\nNaslovna >> Saveti >> Ne zapostavljajte sebe! Saveti za savremene mame!\nBy Tata DraganOn фебруар 5, 2020 In SavetiLeave a Comment on Ne zapostavljajte sebe! Saveti za savremene mame!\nRođenje bebe i novi porodični, sada već potpuno drugačiji život, je zaista jedno uzbudljivo i lepo doba koje se ne može ni sa čim uporediti. Biti mama je neverovatno iskustvo, divan i radostan period života na koji je svaka žena i više nego ponosna.\nAli da budemo iskreni. Iako je sve lepo, puno emocija i sreće, na trenutke se život zaista može okrenuti naglavačke, posebno na samom početku roditeljstva.\nSvaki dan se svodi na isto: menjanje pelena, presvlačenje, hranjenje, uspavljivanje… i tako u krug. A vreme leti… Posle nekog vremena, majka se može osetiti veoma usamljeno, tužno i depresivno, zbog toga što je zapostavila sebe i svoje vreme.\nPrvih nekoliko meseci su najkritičniji zbog toga što je roditeljima potrebno izvesno vreme da se prilagode novom načinu života. Navikavanje na nove male članove domaćinstva, kao i ustaljivanje svakodnevnih rutina može malo da potraje.\nŠta znači biti savremena mama?\nDa biste prebrodile sve te početne roditeljske muke, nemojte zapostaviti sebe. Dodelite sebi titulu savremene mame i okrenite novi list.\nSavremena mama se može protumačiti na više načina. Jedno od značenja kaže da je to majka, stub porodice, koja želi da ima sve – savršen porodični, bračni i poslovni život. Ona je potpuno posvećena kući i detetu, mužu, pedantna je i uredna domaćica, uspešna na poslu, moderna i atraktivnog izgleda… Stiže sve, nije pod stresom, nasmejana je i odmorna….\nAli… Navedene karakteristike jesu slika savršene osobe, međutim, složićete se da je slika realnosti malo drugačija. Nešto trpi!\nNe postoji zvanična definicija savremene mame. Najjednostavnije rečeno, to je stanje u kome ćete dozvoliti sebi da radite ono što vas čini srećnom i što vas ispunjava. Pritom ne zapostavljajući ni bebu, ni porodicu, ali ni svoju privatnost.\nBiti moderna i savremena mama znači da je dozvoljeno negde i pogrešiti ili ne ispuniti sva očekivanja. To je jedna korisna veština koja održava balans u životu i kući, zajedno sa dobrom organizacijom vremena.\nU celoj priči naravno da je najvažnije biti dobra i posvećena majka svom detetu. Ali, isto tako je bitno ne zapostaviti sebe već priuštiti sitna zadovoljstva koja zaista mogu svaku ženu razveseliti, motivisati i rasteretiti od svakodnevnice.\nDajemo vam u nastavku nekoliko saveta i karakteristika modernih mama.\nPonovite se i kupite novu garderobu\nKupovina nove i lepe garderobe popraviće vam raspoloženje i podići samopouzdanje. Kako izgledate je veoma važno za dobro samopouzdanje, a kada se obnovite novim stvarčicama bićete i lepše raspoložene.\nIako poznata poslovica kaže “odelo ne čini čoveka”, za vas važi drugo pravilo – “važno je kako se u odelu osećate i kako ćete ga izneti”. Zato, idite u šoping i počastite sebe novom garderobom.\nDovoljno je da obnovite samo nekoliko krpica, da se mnogo bolje osećate. Kupite sebi nekoliko bluza ili haljina koje lepo pristaju vašoj figuri, zatim jedne udobne sandale ili sportske patike, ukoliko više volite kežual stil.\nVodite računa o svojoj koži\nPeriod navikavanja na bebu prate brojne neprespavane ili poluprespavane noći. Na taj način vaša koža trpi jer gubi jako mnogo tečnosti, umorna je i iscrpljena, može da dehidrira, te joj je potrebna vlažnost. Ako ništa ne radite po tom pitanju promeniće se i izborati, pa već za par godina možete izgledati starije nego što jeste.\nDa se ovakav scenario ne bi desio povedite računa o svom licu i telu, kako iz higijenskih razloga kada bebu prislanjate na svoju kožu, tako i zbog sebe. Koliko je bitna pravilna nega beba i njihove osetljive kože, toliko je bitna i briga, odnosno higijena vašeg lica i tela.\nObavezno mažite lice finom hidratantnom kremom koja će sprečiti isušivanje kože. Idealno je da koristite kozmetiku koja ima liniju proizvoda namenjenu mamama i bebama, odnosno deci. To su uglavnom proizvodi za negu i higijenu osetljive i nežne kože.\nOsim toga što se koža isušuje, ona nešto brže stari i stvaraju se bore. Nedostatak vlažnosti morate nadomestiti adekvatnom negom, posebno na predelu gde se prvo pojavljuju bore. U te svrhe najbolje vam može pomoći hidratantna krema, odnosno krema sa hijaluronskom kiselinom koja deluje preventivno, popunjava bore i daje svež izgled vašem licu.\nPored hidratantne kreme trebaće vam i sredstvo za čišćenje lica. Preporučuje se da čistite kožu dva puta dnevno, jednom ujutru kada ustanete i drugi put pred spavanje.\nOdvojite vreme za neki kozmetički tretman lica\nJedan od razloga što su kozmetički tretmani toliko popularni danas je što za jako kratko vreme daju mladolik izgled lica. Posebno tretmani za zatezanje lica i protiv bora. Mnoge savremene žene to znaju i rado se opredeljuju za odlazak u neki salon lepote ili na neku od intervencija estetske medicine (ili savremen kozmetički tretman).\nBilo da ste mlada mama ili žena u srednjim godinama, sigurno vam je stalo da što duže izgledate mladoliko. Zato, nemojte se stideti da na tome i poradite. Promenite nešto u svom životu i odvojite vreme povremeno za neki kozmetički tretman, ukoliko ćete se tako osećati bolje i srećnije.\nDanas postoje brojni tretmani za zatezanje kože i lica, odnosno za uklanjanje bora i finih linija. Razlog zbog koga dame svih starosnih doba često ulažu u medicinske i kozmetičke tretmane je samo jedan – brz i jednostavan put do svežeg i zdravog izgleda. Hijaluronski fileri su danas veoma popularan način za podmlađivanje kože na bazi hijaluronske kiseline. Ova anti age procedura za vraćanje mladalačke svežine i umanjivanje bora je bezbedan način da svom licu povratite sjaj.\nHidratacija i dovoljno vode\nVaše telo će proći kroz neke fizičke promene posle porođaja, koje vam se možda neće dopasti – celulit, višak kilograma, strije, opuštena koža na stomaku…. Sve ovo ne treba da vas brine zbog toga što su to samo privremene pojave, te nije razlog da gubite samopouzdanje i prepustite se očaju.\nZato, osmeh na lice i vratite dobro raspoloženje. Kao prvo treba da prihvatite svoje telo, a ukoliko malo poradite na izgledu brzo ćete se vratiti na staru normalnu kilažu i zategnutost.\nZato su tu voda i tečnost, da biste imali dovoljno mleka, ali i da spreče dehidrataciju i zadržite lepu, sjajnu i jedru kožu. Pritom, voda je siguran put da uvek tokom dana budete puni energije. Nabavite neku lepu flašicu za vodu i uvek je držite kraj sebe, na dohvat ruke. Dnevno će vam biti potrebno između dva i po i tri litra vode.\nNašminkajte se i budite lepe sebi (a onda i drugima)\nVolite da se povremeno našminkate? Šminka je, verovale ili ne, važan faktor samopouzdanja, i to zato što se žene šminkaju kako bi prvenstveno sebi izgledale lepše.\nSada kada imate još jednog novog člana porodice, nemojte misliti da je vreme šminkanja i doterivanja prošlost. Upravo suprotno! Doterajte se i našminkajte da budete lepe svojoj porodici.\nMožda ste mišljenja da se iza šminke kriju nesigurne žene i devojke, ili pak da šminka ne pokazuje ko vi zapravo jeste. Ovo je velika greška i vrlo pogrešan stav mnogih dama. Šminka zaista nije maska za nesigurne žene, ali je tačno da podiže samopouzdanje. Make up ne sakriva vašu prirodnu lepotu, već je ističe. Naglašava i pokazuje vašu nežniju prirodu, sve konture i lepe crte koje se kriju na licu.\nNiko ne kaže da se morate svakoga dana šminkati, niti nanositi po redosledu make-up onako kako to rade profesionalci. Ali, nije greh ako nešto lepo za sebe uradite. Sasvim je dovoljno da nanesete malo šminke, da vratite boju vašoj koži i razbijete monotonu svakodnevicu od istih „bebećih obaveza„.\nDružite se, izađite na piće ili na večeru sa prijateljicama\nDruštveni život je veoma važan kako zbog zdravstvenog stanja, tako i zbog vašeg raspoloženja. Nemojte dozoliti sebi da se zavučete u kuću, povučete u sebe, da zaboravite zauvek na druženje ili izlazak sa prijateljicama samo zato što imate bebu. Nađite ili zamolite nekoga da je ponekad pričuva. Na sat do dva jednom nedeljno. Povremena šetnja, izlazak na piće ili čak odlazak na večeru sa prijateljima može vam pomoći da se osećate dobro i srećno, ponosno i veoma sigurno u sebe.\nPrijatelji su tu da vam pruže podršku, razgovor i ulepšaju slobodne trenutke. Razgovor sa prijateljicama, izlazak iz svakodnevnice i druženje može pomoći da se rasteretite, opustite i oslobodite napetosti. Jedan od povoda može biti taj što ste po ceo dan kući sa bebom, ili recimo što vas nešto tišti i muči, a što želite podeliti sa prijateljima.\nRazgovor oslobađa napetosti i umiruje, može da oraspoloži, da čuva zdravlje, razgovor rasterećuje, a takođe i stvara povezanost sa prijateljima. Negovanje prijateljstva je zdrava navika, gde samo ona prava opstaju i traju celoga života. Čak i onda kada deca porastu, a vama prijatelj povremeno bude potreban.\nBilo da ste mlada majka ili pak žena u naboljim zrelim godinana, ne postoji ni jedan razlog da sebi uskratite malo zadovoljstva i postanete moderna mama. Posvetite malo vremena sebi i podignite svoje samopozdanje, koje će vaše dete prvo osetiti. Zapamite, da bi dete bilo zdravo i srećno potrebno je da srećna i zdrava bude njegova majka.\nNapravite kod kuće igračke za decu za manje od 500 dinara\nKuhinjsko posuđe i aparati koji vam mogu olakšati pripremu hrane za dete\nZašto je važno da svaka mama ima tih „5 minuta za sebe“?\nFras kod dece: kako pomoći detetu koje ima napad?\nNajlepši novogodišnji pokloni za decu\n© Copyright 2022 Moje dete - portal o deci i roditeljstvu. Preschool and Kindergarten by Rara Theme. Powered by WordPress.


Komforan, renoviran dvoiposoban stan u Bloku 62 - Hedonia nekretnine | Agencija za nekretnine\nKomforan, renoviran dvoiposoban stan u Bloku 62\nŠifra nekretnine : 7425\nProdaja 127.900 € - Stan\n64.00 m22.5 Sobe1 CG V/XV Štampaj\nU Bloku 62, u blizini savskog šetališta, nalazi se ovaj komforan dvoiposoban stan. Smešten je u urednoj i održavanoj zgradi sa dva lifta, a oko zgrade ima puno parkova, igrališta za decu, kao i parking prostora. Na manje od pet minuta šetnje nalaze se škola, vrtić, Dom zdravlja, TC Piramida, Lidl, pijaca što je idealno kako za porodičan život tako i za ostale namene. Povezanost sa svim delovima grada, autobuskim i tramvajskim linijama je odlična. Prostor se sastoji iz ulaznog hodnika, kupatila, kuhinje sa trpezarijom, dve spavaće sobe, dnevne sobe i terase. Renoviran je 2015.godine (sve elektro i vodovodne instalacije, pvc stolarija, ugrađeni američki plakari).\nBlok 45, atraktivan dvoiposoban sa lepim pogledom\n2.5 | 75m2 | 127.500 €\nNa par minuta hoda do reke Save i poznatog savskog šetališta, u neposrednoj blizini TC Enjub, nalazi se ovaj izuzetno atraktivan dvoiposoban stan. Zgrada je izuzetno uredna, održavana i okružena urednim zelenim površinama. U blizini su TC Delta City i Piramida, Dom zdravlja, pijaca, pošta, vrtići i osnovne škole, kao i sav neophodan sadržaj sa nizom prednosti i pogodnosti koje se nude za udoban život. Zbog svega navedenog ovaj stan je idealan za život porodice. Dobro povezan sa svim delovima grada, autobuskim i tramvajskim linijama prevoza. Stan je odlično organizovan, dvostrano orijentisan, svetao i sastoji se od dnevne sobe, dve spavaće sobe, kuhinje, trpezarije, kupatila i lođe sa koje se pruža lep pogled. Agencijska provizija 2% 069/2191-847 i 011/2283-734\nArena, funkcionalan trosoban stan u Bloku 29\n3.0 | 80m2 | 129.000 €


Ilija Vukčević za "Vijesti": Poreskom sistemu treba reforma - Vijesti.me\nO STANJU U JAVNIM FINANSIJAMA\nIlija Vukčević za "Vijesti": Poreskom sistemu treba reforma\nČešće zatvorske kazne za utaju poreza, imale bi dugoročno više efekta od sadašnjih dugotrajnih kontrola Edit\nPoreska uprava (Foto: Luka Zeković)\nGoran Kapor 14. novembar 2016, 19:37 ažurirano 21. maj 2019, 13:04\nPotrebna je sveobuhvatna reforma Poreske uprave, izmjena poreskih zakona i podzakonskih akata, ali i njihova kvalitetna primjena i valjana selekcija kadra, kazao je u intervjuu “Vijestima” doktor poreskog prava iz Instituta za pravne studije i donedavno savjetnik ministra finansija u prelaznoj izbornoj vladi Ilija Vukčević.\nDržavna revizorska institucije nedavno je u svom izvještaju navela da je potrebna reforma Poreske uprave i uvođenje kvalitetnijeg informacionog sistema. Šta bi trebalo uraditi da dobijemo poresku upravu koja može efikasno da naplaćuje državne dažbine od svih obveznika jednako?\nSlažem se sa zaključkom DRI da je neophodna sveobuhvatna reforma Poreske uprave. Međutim, problem koji ste apostrofirali - „naplaćivati obaveze od svih obveznika jednako“, se ne otklanja nekim posebnim propisom već valjanom selekcijom kadra. Loše je što se u Crnoj Gori reforme najčešće svode isključivo na formu ali ne i suštinu. U javnosti se govori o tome da li je potrebna poreska policija, kao i da li je neophodno neko novo odjeljenje ili sektor u Poreskoj upravi. Smatram da možemo imati i poresku policiju i deset novih stručnih službi ali ako se one ne budu popunjavale na bazi kvaliteta i znanja od njih neće biti suštinske koristi. Ukoliko je svrha reformi da se dobije štrik u statistici neke međunarodne organizacije onda takve reforme predstavljaju samo bacanje para poreskih obveznika.\nSa druge strane, Poreska uprava već godinama vuče ogromne dubioze u pogledu poreskog duga i svog knjigovodstva. Bez rješenja ovih problema Poreska uprava neće moći da se posveti strukturnim reformama koje su neophodne u njenom pripremanju za izazove koje pred nju postavljaju EU integracije. Prvi korak u tom pravcu je donešenje zakona o mjerama porske podrške koji se nalazi u proceduri javne rasprave kojim bi se omogućio reprogram poreskog duga obveznicima koji su sposobni da nastave poslovanje i u određenom roku plate neizmireni dug. Drugi predstavlja donošenja posebnog propisa kojim bi Poreska uprava riješila nagomilane probleme u vođenju svoje evidencije koji je onemogućavaju da efikasno radi svoj posao. Ovaj zakon bi definisao pravni mehanizam otpisa nenaplativih poreskih potraživanja, pokretanje stečaja privrednih društava koja nisu predala finansijske iskaze a imaju poreska dugovanja, kao i otpisivanje najnižih poreskih potraživanja za pravna lica i fizička lica.\nDRI je izrazila sumnje da postoje slučajevi namjernog uvođenja stečaja u firmama kako bi se vlasnici oslobodili dugova a zatim nesmetano formirali novu i preko nje nastavili posao. Šta je potrebno uraditi kako bi se smanjio prostor za ovakve zloupotrebe?\nU našem pravnom sistemu postoje u Zakonu o sprečavanju nelegalnog poslovanja, kao i Zakonu o poreskoj administraciji norme čiji je načelan cilj davanje mogućnosti poreskom organu da odbije prijavu za registraciju privrednog društva čiji bi osnivači bila lica koja su već vlasnici društava koja imaju neizmirene poreske obaveze ili sami imaju poreske obaveze na osnovu obavljanja djelatnosti. Međutim, očigledno je da ove norme nisu dovoljne, pa je neophodna njihovo unapređenje. Moguće je ići u smjeru rješenja iz njemačkog poreskog sistema u kojem u slučaju utvrđenih zloupotreba novoosnovano privredno društvo mora izmiriti poresku obavezu društva koje je ugašeno.\nTakođe, treba staviti u funkciju i norme o tzv. „sekundarnoj poreskoj obavezi“ iz Zakona o poreskoj administraciji koje daju mogućnost da određeno lice odgovora za dospjelu poresku obavezu drugog poreskog obveznika. Iako su predmetne norme usvojene u januaru 2015. godine još nije donesen pravilnik neophodan za njihovu primjenu pa su one samo mrtvo slovo na papiru. Ova vrsta mehanizma treba da bude dopunjena normama poput onih iz hrvatskog pravnog sistema o „zakonskom poreskom jemstvu“ koje predviđaju da ukoliko se u poreskom postupku utvrde zloupotrebe ovlašćenja koje su prouzrokovale nemogućnost naplate poreskog duga privrednog društva kao glavnog poreznog dužnika od strane vlasnika društva, članova uprave i izvršne direktore društva te s njima povezanim licima, isti će biti odgovorni za poresku obavezu društva. Dakle, riječ je o jednom specifičnom poreskom vidu instituta „proboja vela pravne ličnost“.\nUkazano je i da postoji i veliki prostor za poreske prevare u vezi povrata PDV-a kao i drugi vidovi izbjegavanja plaćanja poreza. Koja su rješenja za ovaj problem?\nKada je konkretno riječ o zloupotrebama kod PDV-a neophodno je inkriminisati nepravilno iskazivanje poreskog kredita u vezi sa refunadacijom poreza. Naime, krivično djelo “nepravilno iskazivanje poreskog kredita” uporedno posmatrano, prije svega na unutrašnjem tržištu EU, je povezano sa zloupotrebama pri povraćaju PDV-a. Riječ je o tzv. karusel prevarama kod kojih poreski obveznik prikazuje uvećan ili nepostojeći poreski kredit za koji traži povraćaj od poreskih vlasti. Ovo djelo bi trebalo da zamijeni sadašnju praksu Poreske uprave da u slučaju podnošenja zahtjeva za povraćaj PDV-a uvijek vrši poreske kontrole koje traju znatno duže od imperativnih zakonskih rokova za povraćaj PDV-a. Ovakva praksa Poreske uprave je suprotna standardima iz prakse Suda pravde EU. Smatram da bi stroža kaznena politika, u smislu češćih zatvorskih kazni za utvrđenu utaju poreza, imala dugoročno više efekta od sadašnjih dugotrajnih kontrola.\nMišljenja sam da je stepen poreske evazije koji je generalno prisutan u poreskom sistemu zabrinjavajući a osnovni razlog za to je nepostojanje valjanog zakonodavstva protiv izbjegavanja plaćanja poreza. Nažalost za ozbiljne kompanije jako je lako iznijeti neoporezovani kapital iz naše jurisdikcije. Kao primjer navodim zakonodavstvo o transfernim cijenama. Transfernom cijenom smatra se cijena nastala u vezi sa transakcijama između povezanih lica, a u poreske svrhe ista će se priznati samo onda kada su identične poslovnim odnosima koji nastaju na slobodnom tržištu. Iako norme ove vrste predstavljaju abecedu svakog modernog poreskog sistema one se ne primjenjuju u našem poreskom sistemu iako su sadržane u Zakonu o porezu na dobit pravnih lica još od 2001. godine. Međutim, nikada nije donesen podzakonski akt kojim bi se ova materija detaljnije regulisala. Smatram imperativnim da u narednoj 2017. godini kao prvi korak u izgradnji efikasnog antievazionog zakonodavstva budu donijeti svi neophodni propisi koji bi omogućili primjenu normi o transfernim cijenama.\nPlaćanje duga imovinom bilo u korist dužnika na štetu države\nIlija Vukčević(Foto: TV Vijesti (arhiva))\nJoš i prije objavljivanja izvještaja DRI javno sam iznio stav da mogućnost plaćanja poreskog duga imovinom ide na štetu države, a u korist kompanija koje bi se na taj način oslobađale nekretnina koje ne mogu da valorizuju na tržištu, ili bi kupovale nekretnine po nižoj cijeni od one koja bi kasnije bila procijenjena u vezi sa plaćanjem poreskog duga. Očigledno da se moji stavovi načelno poklapaju sa nalazima DRI.\nOsnovni problem loših efekata naplate poreskog duga imovinom leži u donošenja na neustavan način Uredbe o postupku naplate poreskih potraživanja imovinom. Naime, davanje poreskih pogodnosti poput odlaganja plaćanja poreza, ili plaćanja poreskog duga imovinom može biti regulisano isključivo zakonom, dok je podzakonskim aktom moguće regulisati samo određena procesna i tehnička pitanja. Zbog navedenog, koristeći pravnu gimnastiku u okviru jednogodišnjeg Zakona o budžetu za 2013. godinu, u opštim odredbama predviđena je mogućnost da Vlada donese sporni podzakonski akt. Jasno je da jedna ovakva vrsta zloupotrebe na kraju teško može da stvori zdrave i valjane uslove koji bi rezultirali pozitivnim efektima po državu. Dodatno, u situaciji porasta javnog duga i zaduživanja u cilju finansiranja budžetskog deficita državi su potrebnija likvidna sredstva od nepokretnosti.\nUlcinj: Šas dobio "Našu baštu"\nSavić izmirio šest miliona eura Opštini Budva\nBivši radnici kolašinske firme nude Katniću da svjedoče o njenom...\nBivši radnici kolašinske firme nude Katniću da svjedoče o njenom uništenju\nCGES-u šest miliona godišnje od prodaje struje preko kabla


Venera u Strelcu (od 17. novembra do 10. decembra 2014.) – “Sloboda u ljubavi” » Astro portal\nDatum objave: 23. studenoga 2014.\nOznake:planet veneraVenera u Strelcuvenera u strijelcu\nVenera u Strelcu se nalazi sada u promenljivom vatrenom znaku. Venera zbog vatrenog elementa u znaku Strelca teži slobodi, nezavisnosti i individualnosti.\nPromenjiva vatra joj daje sklonost ka čestoj potrebi za promenama i kretanju. Venera je ovde pod vladarstvom benefika Jupitera, koji je čini veselom, optimističnom, vedrom i radosnom.\nU emotivnim i bliskim odnosima ona teži slobodi. Vatreni element joj daje direktnost, pa nema problem da prva napravi korak i iskaže dopadanje i simpatije prema drugom.\nOsećanja joj mogu biti promenjiva, i često ima interesovanja i gaji simpatije prema više osoba. Promenljivi znaci nisu stabilni, pa se ovoj Veneri uvek dopada više osoba. Otvorena je i zainteresovana uvek za mnogo više stvari u isto vreme.\nSklona je preterivanju u iskazivanju svoje zaljubljivosti, pa vas ova Venera može široko zagrliti i ljubiti u nedogled. Ne voli nikakva ograničenja, posesivnost, ljubomoru i kontrolu bilo koje vrste. Čim to oseti, ona se zbog promenjivog vatrenog znaka okreće, odlazi i nastavlja dalje.\nAvanturista po prirodi, voli da oseti ekspanziju, širinu i daljinu. Ne drži je mesto i ima konstantnu potrebu da se kreće, bude aktivna i u pokretu. Iz tog razloga voli da putuje na razne destinacije i upoznaje druga mesta, gradove i ljude.\nSa lakoćom će se snaći gde god da otputuje, njoj čak nije problem ni da stopira pored puta. U ljubavnim vezama je otvorena i bez ikakvih predrasuda. Voli partnere koji su optimistični, vedri, darežljivi i spremni da velikodušno pomognu, jer je i sama po prirodi takva.\nVenera u Strelcu teži da napreduje i proširi svoje vidike. Voli da uči, obrazuje se i povezuje se mentalno sa drugima. Duhovnog i filozofskog je shvatanja, otvorena je za nove, napredne i moderne ideje, koje će joj pomoći da se usavršava i poboljša svoj život. Njoj nije nikakav problem i da u srednjim godinama upiše neki fakultet i da se obrazuje.\nU ljubavnim vezama bitna joj je razmena mišljenja, komunikacija i partner koji joj može ukazati na neke novine, sa kojim može da napreduje i nauči puno toga.\nIdealno je za ovu Veneru kada ima partnera koji isto kao i ona voli promene, koji je širokih shvatanja, koji voli da putuje, i neće gušiti i sputavati njenu potrebu za slobodom.\nOva Venera ima jaku potrebu da stalno i stalno napreduje i oseti ekspanziju. Zato se ne oseća dobro pored nekog ko je statičan i pasivan. Veoma je društvena, spremna da pomogne i vrlo je širokogruda.\nIdealista je po prirodi. Uvek veruje u dobro, misli da su svi ljudi kao ona, pa vrlo često ispadne naivna i lakoverna. Ali ništa ona neće uzeti za zlo, brzo zaboravlja loše i nastavlja slobodno dalje u nešto novo.\nVodolije imaju dva gospodara, najpre Saturna a zatim i Urana. Saturn je tu da im omogući istrajnost u namerama, da preispita ciljeve i učini ih postojanim. Uran je tu da donese iskakanje iz svakodnevnice, postavi pitanja o iskrenosti samih ciljeva i podstakne smelost da se zamišljeno sprovede. Da bi dosegli Uranovu kreativnost, Vodolije najpre moraju proći Saturnove lekcije stabilnosti. Bez njih, priča o Uranu pada poput kule od karata. Pravila […]\tViše\nU stopu je sledi fiksna zvezda naziva Coxa ili Al Kharat, koja jača intuiciju i budi proroka u nama. U večernjim satima Mesec u tranzitu prelazi preko Mizara, zvezde koja nosi opasnost od opekotina, a na globalnom planu masovne nesreće i moguće požare. Tranzitni Mesec je u opoziciji sa Neptunom, pa verovatno dok ovo čitate pijete kafu, a razmišljate kako ćete večeras piti svoj omiljeni čaj, dok ogrnuti u čistu […]\tViše


Dva skupljača loptica, a potpuno različite sudbine (VIDEO) - TimeOut\nDva skupljača loptica, a potpuno različite sudbine (VIDEO)\nSite Default 19.01.2014., 17:45\nOvogodišnji Australijan open nastavlja da obiluje smešnim i zanimljivim scenama. Nakon što je Novak Đoković imitirao Borisa Bekera i Endi Marej promašio ceo teren iz servisa, zanimljiva dešavanja su viđena i na mečevima Federera i Gabašvilija, odnosno Majera i Ferera.\nJedan od skupljača loptica demonstrirao je sjajne hvatačke sposobnosti i spektakularno uhvatio lopticu u duelu Federera i Gabašvilija. Dečak koji je uhvatio ‘živu loptu’ pored mreže, nakon riterna ruskog tenisera, zaradio je aplauze publike.\nS druge strane, drugi hvatač loptica na meču Florijana Majera i Davida Ferera nije bio tolike sreće. Nemački teniser je nakon jednog nekontrolisanog riterna pogodio skupljača loptica direktno u glavu! Neverovatno je da se dečak gotovo nije ni pomerio, iako je bila velika silina udarca.\nATP Australijan openvideo\nPrethodna vest Duvnjak sjajan pred gostovanje u Beogradu\nSledeća vest Lion uspešan na teškom gostovanju u Remsu (VIDEO)\nDuvnjak sjajan pred gostovanje u Beogradu\nLion uspešan na teškom gostovanju u Remsu (VIDEO)


One-to-One MBA Event — Belgrade, November 28, 2020\nVreme i mesto Vreme i mesto\nRazlozi za učestvovanje Features\nRazlozi za registraciju Selection\n„Jedan na jedan“ sastanci sa vrhunskim svetskim poslovnim školama\nPovežite se sada s vodećim poslovnim školama širom sveta u bezbednom okruženju. Razvoj vaše karijere i liderskih sposobnosti ne trebaju biti na čekanju.\nIskoristite ovu uzbudljivu priliku da razgovarate o vašoj budućnosti i pripremite akcioni plan vašeg razvoja.\nKomunicirajte onlajn „jedan na jedan“ sa direktorima za prijem studenata na MBA studijske programe tokom serije 25-ominutnih video poziva\nZadivite poslovne škole vašom željom za razvojem i pogledajte šta vas u budućnosti čeka\nAccess MBA tim konsultanata daće vam sveobuhvatne smernice\nUpišite MBA studije i ubrzajte razvoj vaše karijere danas.\nOsvojite ekskluzivni pristup Access MBA i EMBA Vodiču 2020\n30 DANA BESPLATNOG PRISTUPA www.DigitalEdu.today/learnnow.php\nSvi onlajn učesnici ostvaruju pravo na besplatni 30-ominutni orijentacioni sastanak na stranici Unimy.com\nVia Academica svim registrovanim učesnicima događaja Access MBA dodeljuje popust od 15% na mentorske pakete podrške pri apliciranju, reviziju dokumentacije i slanja aplikacije na željene studijske programe univerziteta koji se predstavljaju na ovim događajima.\nOsvojite besplatnu posetu univerzitetskom kampusu po izboru u koje god vreme vam pogoduje\n16.15 po srednjoevropskom vremenu\nPREZENTACIJA ŠKOLE VLERIK BUSINESS SCHOOL:\n16.30 – 16.55 po srednjoevropskom vremenu\nONLAJN SASTANCI „JEDAN NA JEDAN“:\n17.00 – 22.00 po srednjoevropskom vremenu\n* Neophodno je otpremiti CV ili LinkedIn profil\nPlatforma za organizaciju događaja Access MBA Online\nZbog trenutne situacije s korona virusom omogućeno vam je da događaju prisustvujete onlajn.\nRegistrujte se i dobićete podatke za prijavu i lični raspored.\nSistemski zahtevi za najbolje korisničko iskustvo :\n- koristite Windows ili Android uređaj;\n- koristite internet pregledač Chrome;\n- obezbedite stabilnu internet vezu;\n- koristite najnoviju verziju softvera Zoom.\nPrisustvo na MBA i EMBA sastancima moguće je samo uz pozivnicu. Poslovni profesionalci se biraju na osnovu toga koliko se njihovi profili poklapaju sa uslovima za upis škola koje učestvuju u događaju, a to uključuje:\nMinimum diplomu osnovnih studija ili ekvivalentno radno iskustvo\n2 ili 3 godine relevantnog radnog iskustva nakon diplomiranja\n1. korak: Kada kandidati popune onlajn registracioni formular, naši MBA eksperti pregledaće svaki profil i pozivati najkvalifikovanije kandidate kako bi detaljnije razumeli njihove MBA projekte, procenili njihovu motivaciju i pomogli im da prepoznaju koje opcije su im na raspolaganju.\n2. korak: Nakon tog razgovora, koji će biti vođen na engleskom jeziku, naši konsultanti će proceniti preferencije i zahteve MBA kandidata i spojiti ih sa adekvatnim poslovnim školama.\n3. korak: Svi koji budu izabrani za sastanke „Jedan na jedan“ naknadno će dobiti listu njihovih zakazanih sastanaka sa izabranim poslovnim školama. Kandidati će moći da razmotre listu škola sa svojim konsultantom i načine promene ukoliko je to neophodno.\nU slučaju kasne registracije ili ukoliko ne budemo bili u stanju da stupimo u kontakt sa izabranim kandidatima, pozvaćemo ih da prisustvuju konsultacijama koje se održavaju na dan događaja kako bi utvrdili sa kojim školama treba da se sastanu.\nPoslovne škole koje učestvuju u trenutnom programu Access MBA Tour u Belgrade\nDa li je MBA pravi izbor za mene?\nMBA diploma omogućava poslovnim profesionalcima da obezbede najviše menadžerske pozicije, povećaju zaradu i rade na globalnom nivou. Pohađanje međunarodnog MBA studijskog programa osnažiće vašu mrežu kontakata, pospešiti napredak vaše karijere i pomoći će vam da vaše preduzetničke ideje pretvorite u poslovne poduhvate.\nDa li je radno iskustvo neophodno za registraciju?\nDa, većina škola koje učestvuju zahtevaju minimum tri godine radnog iskustva u proseku. Međutim, neki programi su fleksibilniji i svoja vrata otvaraju i onima s manje i bez radnog iskustva.\nU koje vreme treba da dođem na Access MBA događaj?\nRaspored će vam biti poslat nakon registracije. Moći ćete da zatražite drugi termin.\nKoje ću škole moći da upoznam?\nDa bi ubrzali proces selekcije prave poslovne škole za vas, proći ćete kroz orijentacioni sastanak pre nego što se upoznate sa predstavnicima škola da bi razmotrili posebne kriterijume prijema i vaše preferencije. Orijentacioni sastanak će se održati pre samog događaja putem telefona ili tokom događaja.\nDa li postoje posebna pravila oblačenja?\nPoželjno je da izgledate profesionalno, tako da se preporučuje poslovna ili opušteno poslovna odevna kombinacija. Profesionalna odeća i poslovni bonton predstavljaju sjajan način da ostavite dobar prvi utisak na predstavnike poslovnih škola.\nPROVERITE NAŠE DRUGE VEB STRANICE:


Carigradski drum - Olga Zirojević - Peščanik - Dev\nFotografije čitalaca, Predrag Trokicić\nGlavna balkanska uzdužna komunikacija na teritoriji Srbije i susednih balkanskih zemalja: Bugarske, Grčke i Turske. Povoljan geografski položaj Moravske doline, koja preko Nišavske i Maričke izbija na Carigrad, a preko Vardarske na Egejsko more, učinio je ovu prirodnu komunikaciju najznačajnijom na Balkanskom poluostrvu. Vezujući se dalje dolinom Save i Dunava za Srednju Evropu, ona je dobila ne samo međukontinentalni nego i svetskoistorijski značaj. Pohodi mnogobrojnih plemena i naroda koji su tokom istorije njome prošli to nesumnjivo potvrđuju. Stoga je i sasvim razumljivo što je put koji je prolazio ovom dolinom imao presudan uticaj na život i razvitak ovih oblasti.\nPrvi put u dolini Morave izgradili su Rimljani 33, a istočni deo puta, kroz Trakiju, između 29. i 61. godine; nazivali su ga via militaris, via publica.\nTokom vremena ovaj put je menjao gospodare i ime, pa i pravac, skrećući, manje ili više, od osnovne rimske trase. Često je i zapuštan, ali je ipak kroz sve vreme sačuvao vrednost prvorazredne komunikacije. Ovim putem, ustankom u Srbiji protiv Osmanskog carstva, upaljena je i pronošena prva buktinja slobode na Balkanu: od Vračara, preko Ivankovca i Deligrada, pa do Čegra iznad Niša. Osamdesetih godina XIX veka izgrađena je u dolini Morave železnička pruga, a danas kraj ćudljive reke ide auto-put, čija se trasa skoro poklapa sa trasom starog puta.\nRimski put je išao od Beograda (Singidunum) desnom obalom Dunava do Kostolca (Viminacium), odatle je skretao prema jugu na Medveđu (Idimmum), Ćupriju (Horeum Margi), Bovan (Praesidium Pompei) i Niš (Naissus), gde je bila važna saobraćajna raskrsnica. Put je, zatim, išao preko Bele Palanke (Remesiana) i Pirota (Turres) na Sofiju (Serdica). Između Sofije i Plovdiva (Philipopolis) prelaze se najteža razvođa i klanci. Odatle se do Jedrena (Hadrianopolis) prolazilo kroz tvrđave i sela. Na daljem putu do Carigrada (Vizantion) značajnija mesta bila su Lile Burgas (Bergule), Čorlu (Tzurullum) i Heraklea (Heraclia).\nUkupno od Singidunuma do Vizantiona brojalo se 31 prenoćište, 43 stanice za izmenu konja i kola i otprilike 670 rimskih milja (a ona je merila od 1.480 do 1.500 metara). Sam put je po pravilu bio devet koraka ili šest metara širok i popločan velikim poligonim kamenjem ili posut peskom. Na strmim mestima bio je usečen u stenu, dok su preko reka, potoka i provalija vodili kameni, ređe drveni mostovi. Put se držao prave linije sa tolikom upornošću da je često išao nizbrdo i uzbrdo sa velikim usponom. Duž čitavog puta, na rastojanju od jedne milje, bili su postavljeni miljokazi (nedavno su pronađena čak dva; na području Bele Palanke i Sukova). Za obezbeđenje puta i udobnost putnika bio je podignut veliki broj građevina; prenoćišta (mansio), koji su se nalazili obično u nekoj većoj naseobini, na rastojanju od jednog dana hoda, i stanice (mutatio) za promenu konja i kola, koje su se zvale ili po obližnjem selu ili po broju miljokaza od posledneg prenoćišta. Osim toga, za nadgledanje puta služila su i mnogobrojna utvrđenja, sagrađena u obliku četvorougla sa okruglim kulama ili pojedinačne kule, kao i mnogobrojne naseobine rimskih veterana i drugih kolonista. Klanci su bili utvrđeni poprečnim zidovima i čitavim sistemom tvrđavica.\nI u docnijem Vizantijskom carstvu to je bila glavna komunikaciona arterija. Od mnogobrojnih pohoda i seoba raznih plemena i naroda koji su koristili ovaj put, pomenućemo kao najznatnije samo Hune, Istočne Gote, Slovene, Avare i, kasnije, krstaše. U mirnim vremenima, pak, obavljao se njime intenzivan trgovački promet. Ono što je karakteristično za istoriju ovog puta u srednjem veku, tada se zvao carski put i moravski put, to je da se on skoro nikada nije nalazio pod vlašću jedne države. Što se tiče pravca puta, on se uglavnom poklapao sa rimskim. Francuz Bertrandon de la Brokijer, poslednji putopisac koji pripada srednjem veku, međutim, ide 1433. iz Niša za Kruševac, pa odatle kroz Šumadiju za Beograd. Istim putem išao je, deset godina kasnije, i Janko Hunjadi (Sibinjanin Janko).\nU vreme Turaka ova komunikacija postaje kičma evropskog dela Carstva i put kojim turske vojske idu u nove pohode i pobede. Carski put imao je tada više imena: šah rah, Istanbul yolu, Istanbul caddesi, otuda kod nas džada velika, veliki drum (uz neka druga imena). Put iz Beograda za Carigrad polazio je iz beogradskog Gornjeg grada. Posle Grocke se račvao; jedan krak je produžavao za Smederevo, a drugi je skretao na jug prema Kolarima, pa dalje na Hasan-pašinu Palanku (danas Smederevska Palanka), zatim na Batočinu, Jagodinu, Ćupriju, Paraćin, Ražanj, Aleksinac i Niš, a odatle preko Bele Palanke, Pirota i Caribroda (danas Dimitrovgrad), u Sofiju. I ovom trasom se najviše išlo (njom su putovala evropska poslanstva na Visoku Portu kroz ceo XVI i XVII vek). Međutim, uz nju se koristio i čitav niz puteva, i to kako antičkih i srednjovekovnih, tako i novih, koje su Turci vremenom izgradili. Tako se, pored ovog puta, do Ćuprije moglo ići i dolinom Jezave i Morave. Ovaj put je od Smedereva do Bagrdana gotovo sav ravan. Kasnije se manje koristi, ali se, ipak, nikad ne napušta. Od Ćuprije se moglo ići na sever i poznatim srednjovekovnim putem preko Medveđe na Požarevac odnosno Braničevo. Po narodnom predanju postojao je i “carski drum” koji je išao desnom obalom Velike Morave; od Paraćina, preko Ćuprije, ka Požarevcu. Dalje se u Niš moglo ići i preko Bovna, zaobilaženjem aleksinačke kotline (a korišćen je i kasnije, zbog poplava). I od Niša, koji je bio značajna raskrsnica puteva kroz sva vremena, do Bele Palanke postojalo je, tokom vekova, nekoliko trasa puta. Svi su ti putevi, u stvari, bili manje ili više loši (putopisci pominju antičke ostatke puta gotovo kao kuriozitet), pa nije teško zaključiti da su se pri izboru trase putnici najmanje rukovodili izgledom druma. Zato su suvi letnji meseci bili, u stvari, najpodesniji za putovanje.\nPo jednom turskom zvaničnom popisu konaka (iz 1659), između Sofije i Beograda bilo je 13 konaka odnosno 74 sata putovanja.\nPored naglašenog vojnog značaja koji je drum, u većoj ili manjoj meri, imao u svim vremenima, u turskom periodu drum ima i nesumnjiv privredni značaj. Osobenost ovog položaja sastoji se u tome što se, osvajanjem Beograda (1521) i kasnije Budima (1541), cela ova prvorazredna komunikacija našla u granicama jedne države. Drugim rečima, u granicama jedinstvenog carinskog i privrednog područja koje se protezalo od Budima do Bagdada. Zato se, bez obzira na naglašeni vojni značaj koji je Carigradski drum u periodu pod Turcima imao, moraju istaći izuzetno povoljni privredni uslovi. Drugim rečima, Carigradski drum je istovremeno bio i put koji je povezivao Evropu i Aziju, odnosno Indiju i Daleki istok sa Zapadnom Evropom.\nOvakva uloga druma iziskivala je, neminovno, njegovu određenu organizaciju, a ona se, u stvari, sastojala u tome da se obezbedi normalno obavljanje prometa. Turci ovom poslu pristupaju veoma rano, da bi vremenom broj derbendžijskih sela, čije stanovništvo (ovde pretežno hrišćansko) bdije nad bezbednošću saobraćaja i stara se o samom putu, stalno povećavali. Isto tako, zbog porasta hajdučije, pribegavaju i nizu drugih mera, kao što je podizanje novih sela i palanki (manje utvrđenje izgrađeno od slabog materijala opasano rovom i plotom od brvana), na primer.\nPrvi saobraćajni objekti na Carigradskom drumu bile su menzilhane (menzulane), postaje, poštanske stanice ili konaci u kojima bi uglavnom tatari (ulaci), noseći tursku zvaničnu poštu, menjali konje. A meštani, najčešće seljaci, koji su bili obavezni da se staraju o dva ili tri menzilska (ulačka) konja, uživali su, za uzvrat, određene poreske olakšice. Na smederevskom delu puta menzilhane su bile u Grockoj, Kolarima, Smederevu i Saraorcima.\nSvuda na turskim drumovima putnici, a to su bili uglavnom zvanični poslanici, trgovci, hodočasnici, nalazili su konak, pre svega, u karavansarajima i hanovimna, koji su se obično podizali po naseljima. Ovi prvi bili su samo obična besplatna konačišta, koje su gradili pojedini dobrotvori, a hanovi nešto nalik na gostionice; držala su ih, obično, privatna lica i u njima se plaćalo za konak i hranu. U Grockoj je, tako, postojao veliki karavansaraj koji je mogao da primi i do 200 konja. U staji je bilo oko 240 ognjišta, a pred njom dve sobe sa ognjištima i dva odeljenja sa senom i ječmom. Pred zgradom je bio i jedan bunar. U Kolarima je postojao jedan han, a u Smederevu han i karavansaraj. Snažan razvitak trgovine, do koga je došlo u XVII veku, učinio je postojanje krčmi na putu neophodnim. To je vreme kada se konačišta sve češće nazivaju hanovima i kada putnici u njima sve češće nalaze i hranu (koju su nabavljali po naseljima, a nuđena im je nekad i na samom drumu).\nKao najrasprostranjenije saobraćajno sredstvo korišćena su kola; mogla su biti zatvorena, seljačka i tovarna (u retkim slučajevima, za izuzetne putnike, korišćene su i kočije). I dok su putnička kola imala konjsku zapregu (najčešće od više konja), vojna i teretna kola vukli su teretni konji, bivoli i volovi. Za prenos tereta korišćene su i kamile (u Beogradu su se sretale sve do 1867). Izgleda da je čest postupak bio i uzimanje kola i konja od naroda, kao što je, uostalom, na naselja kraj puta padala i briga oko ishrane ovih putnika. Ovo prinudno sakupljanje kola i konja naročito je teško padalo stanovništvu u vreme vojnih pohoda, a tada se, putem dažbina i prinudne kupovine obezbeđivala i hrana, ljudska i stočna. Za vojne pohode vezane su i popravke samog puta i sečenje šume kraj njega. Prenos robe, u mirnim vremenima, bio je karavanski ili kolski. A karavani kamila koji su stizali sa istoka bili su obično veliki. Treba, takođe, istaći i ne mali značaj rečnih tokova, u prvom redu Dunava i Morave, koji su, u određenoj meri, dopunjavali promet na ovoj komunikaciji.\nKada je u pitanju nastanak, razvitak i nestanak naselja uticaj Carigradskog druma bio je nesumnjiv. Dugi niz sela, zbog potrebe za obezbeđenjem prometa, dobija tokom XVI veka derbendžijski status, a ne mali broj među njima duguje drumu i svoj nastanak, da bi vremenom mnoga i nestala. Zbog porasta hajdučije i opšte nesigurnosti Turci će sve više podizati i palanke, a najviše ih je bilo baš na Carigradskom drumu, pa tako današnja Smederevska i Bela Palanka upravo toj potrebi i duguju svoj nastanak. Što se tiče neposrednog delovanja ove komunikacije na privredni i društveni razvitak Srbije u celini iz niza razloga, pa i zbog konfiguracije zemljišta, nije bilo mogućnosti da se, pored Beograda, Smedereva, Niša i donekle Pirota, razvije još neko znatnije zanatsko središte. A za prodor istočnjačkih i kulturnih uticaja Carigradskim drumom u Srbiju, može se reći da su se ti uticaji osećali, uglavnom, u većim mestima, gde je bilo muslimanskog stanovništva, pa se stiče utisak da se šarolika reka istočnjačkog života koja je tekla ovim drumom nije izlivala iz svog korita. Putopiscima na prolazu kroz Srbiju pada u oči pusta i obezljuđena zemlja, utoliko više što na njoj raspoznaju tragove nekadašnje obrađenosti. Kasnije, u XVII veku, dobiće ova slika još tamnije boje.\nNakon mira u Jedrenu (1829) Carigradski drum je smatran neutralnim zemljištem.\nU novije vreme biće i glavni cilj poslednjih ratnih imperijalističkih poduhvata Nemačkog carstva Vilhelma II u Prvom, i Hitlera u Drugom svetskom ratu.\nA danas predstoji izgradnja Koridora 10 (Salcburg-Solun). U pitanju je jedna od panevropskih saobraćajnih arterija sa svoja 4 kraka, od kojih jedan ide od Niša, preko Pirota, Dimitrovgrada i Sofije, za Istanbul.\nKonstantin Jireček, Vojna cesta od Beograda za Carigrad, Zbornik Konstantina Jirečeka, 1, SAN, Beograd, 1953.\nOlga Zirojević, Carigradski drum od Beograda do Sofije (1459-1683), Zbornik Istorijskog muzeja Srbije 7, Beograd, 1970.\nCarigradski put (drum), Enciklopedija Jugoslavije, 1, Zagreb, 1980.


Vulin: Zdovoljni smo što stav Skaparotija nije stav Pentagona - 16.03.2018, Sputnik Srbija\nZadovoljni smo što je pojašnjeno da izjava generala Skaparotija da ga „Srbija unutar Balkana najviše brine po pitanju ruskog uticaja“, nije stav Pentagona. 16.03.2018, Sputnik Srbija\nHahahaha, pa vi ste naivni ko mala Amelija Pulen.... Skaparoti se izlanuo o svima već odavno poznatom stavu zapadnih zemalja što se tiče Srbije, izlano se prerano i neplanirano, pa sada pentagon smiruje situaciju lažući kako to nije stav "pentagona". To je stav čitavog niza ključnih NATO zemalja, pre svega Bitonsa, Germana a sigurno ih slede Gali i Italijani, Španci, portugalci i čitav JevEopski Sever, o ostalim Rusofobima i da ne pričamo.\nNe razumem gde to Pentagon može da ima svoj stav? Pentagon nije politička institucija. Sa druge strane, NATO jeste politička organizacija i to nadnacionalni vojni savez pa može imati svoj stav. Uostalom ne videh da je pomenuti general pretrpeo kritike ili sankcije zbog pretpostavljenoe samoinicijativne političke aktivnosti koja je dovela do diplomatskog skandala. Znači, nije kažnjen i njegov stav je time potvrđen kao legitiman.\n09:23 16.03.2018 (Osveženo: 09:32 16.03.2018)\n16 Mart 2018, 13:333\n16 Mart 2018, 11:562


SVS bogatiji za 10 novih vatrogasno-spasilačkih autocisterni i pet automehaničkih lestvi - Radio televizija Pančevo\n10. decembra 2020. 10. decembra 2020. 0411\n„Pripadnici Sektora za vanredne situacije uvek stignu prvi na mesto događaja. Prvi su tu kada je požar, poplava, kada su elementarne nepogode, kada treba pružiti pomoć i spasiti građane. Upravo zato je Ministarstvo unutrašnjih poslova prepoznalo potrebu da se naše vatrogasne jedinice i uopšte Sektor za vanredne situacije posebno modernizuje, unapredi i opremi“, rekao je ministar Vulin.\n„Pripadnici Sektora za vanredne situacije Ministarstva unutrašnjih poslova uvek su tu kada je najteže, a ovo je način da im pomognemo da to najteže prođe sa što manje posledica i žrtava“, istakao je ministar Vulin.\n„Danas smo dobili 15 novih vozila. Posle dužeg vremena dobili smo pet automehaničkih lestvi, čija je maksimalna radna visina 32 metra. Dobili smo i 10 pratećih autocisterni koje će unaprediti rad naše službe kako bismo bili još efikasniji“, precizirao je Plemić.\nUhapšen vozač koji je usmrtio ženu u Vladimircima\nPredsednik Vučić se sastao sa Plenkovićem


Rehabilitovano više od 1.200 kilometara srpskih puteva - 08.01.2022, Sputnik Srbija\nRehabilitovano više od 1.200 kilometara srpskih puteva\nOsim završetka dela obilaznice oko Beograda, Javno preduzeće „Putevi Srbije“ je u 2021. godini rehabilitovalo 1.225 kilometara puteva, od kojih su 678... 08.01.2022, Sputnik Srbija\nVeliki infratsrukturni projekti čija je izgradnja u najvećoj meri poslednjih godina zaokupila pažnju javnosti u senci je ostavila ne manje važan posao rehabilitacije postojećih puteva. Koliko god da je Srbija zaostajala jer nije gradila moderne saobraćajnice, odnosno auto-puteve, sa nešto više od 45.000 kilometara puteva ona ipak spada u države sa dobro razbvijenom putnom mrežom.Ono što, međutim, nije dobro je što su vozači često morali da pribegavaju skijaškim veštinama da bi izbegli neretka oštećenja na kolovozu koja u značajnoj meri utiču i na bezbednost saobraćaja.Rehabilitacija i državnih i lokalnih putevaPosao rehabilitacije puteva započet pre nekoliko godina, „Putevi Srbije“ su nastavili i u 2021. kada su obnovili 1.225 kilometara puteva, kako državnih, tako i lokalnih koji povezuju područje lokalne samouprave ili lokalnu saomoupravu sa državnim putevima.Osim toga, u aprilu prošle godine je u saobraćaj puštena leva kolovozna traka deonice obilaznice oko Beograda, od mosta na Savi kod Ostružnice do petlje Orlovača u dužini od 7,7 kilometara. Njenim završetkom, ta deonica obilaznice postala je funkcionalna u dužini od 34,7 kilometara, od Batajnice do petlje Ostružnica, rečeno je Sputnjiku u „Putevima Srbije“.U tom javnom preduzeću ukazuju da je u toku izgradnja još tri deonice obilaznice oko Beograda i to petlja Orlovača – Bubanj Potok, duga 12,7 kilometara, leva kolovozna traka petlje Orlovača - tunel Straževica u dužini od tri kilometra, kao i tunel Straževica - petlja Bubanj Potok , 9,6 kiolometara.Veliki infrastrukturni projektiRadi se, takođe, na izgradnji deonice Novi Beograd – Surčin, duge 7,9 kilometara, koja predstavlja vezu između grada Beograda i auto-puta „Miloš Veliki“, kao i na deonici Preljina – Požega dugoj 30,9 kilometara.Takoće, kako navode u „Putevima Srbije“, u toku je izvođenje radova na autoputu Sremska Rača – Kuzmin i mosta preko reke Save u dužini od 18 kilometara. Reč je o deonici koja je deo budućeg auto-puta Beograd-Sarajevo, prvog koji će direktno povezati Srbiju i BiH.Radi se i na projektovanju i izgradnji državnog puta Loznica-Valjevo-Lazarevac, deonice Iverak-Lajkovac od 18,3 kilometra koja će biti veza grada Valjeva sa auto-putem „Miloš Veliki“. To će biti poprečna veza u putnoj mreži Srbije koja će povezivati delove BiH sa autoputem „Miloš Veliki“ i dalje sa Koridorom 10, sa Bugarskom i Grčkom.\nekonomija, putevi, srbija, srbija – ekonomija\n© Foto : YouTube/Javno preduzeće Putevi SrbijeRadovi na delu trase auto-puta od Preljine do Požege\n© Foto : YouTube/Javno preduzeće Putevi Srbije\nOsim završetka dela obilaznice oko Beograda, Javno preduzeće „Putevi Srbije“ je u 2021. godini rehabilitovalo 1.225 kilometara puteva, od kojih su 678 kilometara državni, a preostalih 547 lokalni.\nVeliki infratsrukturni projekti čija je izgradnja u najvećoj meri poslednjih godina zaokupila pažnju javnosti u senci je ostavila ne manje važan posao rehabilitacije postojećih puteva. Koliko god da je Srbija zaostajala jer nije gradila moderne saobraćajnice, odnosno auto-puteve, sa nešto više od 45.000 kilometara puteva ona ipak spada u države sa dobro razbvijenom putnom mrežom.\nOno što, međutim, nije dobro je što su vozači često morali da pribegavaju skijaškim veštinama da bi izbegli neretka oštećenja na kolovozu koja u značajnoj meri utiču i na bezbednost saobraćaja.\nRehabilitacija i državnih i lokalnih puteva\nPosao rehabilitacije puteva započet pre nekoliko godina, „Putevi Srbije“ su nastavili i u 2021. kada su obnovili 1.225 kilometara puteva, kako državnih, tako i lokalnih koji povezuju područje lokalne samouprave ili lokalnu saomoupravu sa državnim putevima.\nOsim toga, u aprilu prošle godine je u saobraćaj puštena leva kolovozna traka deonice obilaznice oko Beograda, od mosta na Savi kod Ostružnice do petlje Orlovača u dužini od 7,7 kilometara. Njenim završetkom, ta deonica obilaznice postala je funkcionalna u dužini od 34,7 kilometara, od Batajnice do petlje Ostružnica, rečeno je Sputnjiku u „Putevima Srbije“.\nCC0 / Pixabay / Putevi Srbije su u 2021. godini rehabilitovali 1.225 kilometara puteva, od kojih 678 kilometara državnih i 547 lokalnih\nPutevi Srbije su u 2021. godini rehabilitovali 1.225 kilometara puteva, od kojih 678 kilometara državnih i 547 lokalnih\nU tom javnom preduzeću ukazuju da je u toku izgradnja još tri deonice obilaznice oko Beograda i to petlja Orlovača – Bubanj Potok, duga 12,7 kilometara, leva kolovozna traka petlje Orlovača - tunel Straževica u dužini od tri kilometra, kao i tunel Straževica - petlja Bubanj Potok , 9,6 kiolometara.\nRadi se, takođe, na izgradnji deonice Novi Beograd – Surčin, duge 7,9 kilometara, koja predstavlja vezu između grada Beograda i auto-puta „Miloš Veliki“, kao i na deonici Preljina – Požega dugoj 30,9 kilometara.\nTakoće, kako navode u „Putevima Srbije“, u toku je izvođenje radova na autoputu Sremska Rača – Kuzmin i mosta preko reke Save u dužini od 18 kilometara. Reč je o deonici koja je deo budućeg auto-puta Beograd-Sarajevo, prvog koji će direktno povezati Srbiju i BiH.\nRadi se i na projektovanju i izgradnji državnog puta Loznica-Valjevo-Lazarevac, deonice Iverak-Lajkovac od 18,3 kilometra koja će biti veza grada Valjeva sa auto-putem „Miloš Veliki“. To će biti poprečna veza u putnoj mreži Srbije koja će povezivati delove BiH sa autoputem „Miloš Veliki“ i dalje sa Koridorom 10, sa Bugarskom i Grčkom.


Sadiković: Dogovorili smo transfere dvojice bivših igrača Željezničara, ali su iz FS FBiH stopirali – Sport Centar Sadiković: Dogovorili smo transfere dvojice bivših igrača Željezničara, ali su iz FS FBiH stopirali – Sport Centar\n– Zaslužili smo komadić sreće i da prođemo dalje. Primili smo drugi gol u 90. minuti, a na kraju smo promašili jedanaesterac i zaustavljeni smo. Opći je dojam da smo bili bolji. No, drago mi je da smo odigrali dobru utakmicu što je ohrabrenje pred nastavak takmičenja u Prvoj ligi gdje nam predstoji grčevita borba za opstanak – izjavio je za Fenu Denis Sadiković, trener koji je ekipu TOŠK-a preuzeo prošle sedmice.\nKaže da je presudila širina igračkog kadra ekipe iz Gabele, ali i propis koji je onemogućio da se njegov tim pojača s nekoliko kvalitetnih igrača. Dogovoreni su bili transferi dvojice nekadašnjih fudbalera Željezničara, ali su iz Fudbalskog saveza Federacije Bosne i Hercegovine stopirali posao.\n– Ekipu TOŠK-a preuzeo sam pod uslovom da se pojačamo, jer sam vidio da smo hendikepirani na mnogim pozicijama. Uprava je prihvatila i sve smo dogovorili sa Husićem, Nuspahićem i Kolarom iz Jedinstva (Bihać) i Bijelićem (Austrija). Međutim, iz FS FBiH su rekli da ih ne možemo registrovati kao amatere nego isključivo kao profesionalce i od pojačanja nije bilo ništa. Odigrali smo utakmicu s igračima koje trenutno imam na raspolaganju, ali i oni su pokazali da mogu više nego što su do sada ostvarili u prvenstvu – smatra trener Tešanjaca.\n– Svaka nam je utakmica u prvenstvu „biti ili ne biti“. Moramo smoći snage da što bolje izguramo polusezonu. Vjerujem u ovu ekipu i nadam se najboljem na kraju – optimist je Sadiković.


RTS :: Poverenik: Tužilaštva krše ovlašćenja\nDruštvo Poverenik: Tužilaštva krše ovlašćenja\nPoverenik: Tužilaštva krše ovlašćenja\nsreda, 30. okt 2013, 14:26 -> 14:37\nPojedina javna tužilaštva zahtevima operaterima fiksne i mobilne telefonije za izdavanje listinga komunikacija prekoračuju zakonska ovlašćenja i ugrožavaju ustavne garancije i prava građana, ukazuje poverenik za informacije od javnog značaja i zaštitu podataka o ličnosti Rodoljub Šabić.\nPoverenik za informacije od javnog značaja i zaštitu podataka o ličnosti Rodoljub Šabić ukazao je da pojedina javna tužilaštva zahtevima operaterima fiksne i mobilne telefonije za izdavanje listinga komunikacija pojedinih lica prekoračuju zakonska ovlašćenja i ugrožavaju ustavne garancije i prava građana.\nPoverenik je uputio pismo Republičkom javnom tužiocu u kome ukazuje da bi bilo ne samo korisno, nego i neophodno da odgovarajućim obavezujućim uputstvom skrene pažnju svim tužilaštvima da u svom radu striktno poštuju Ustavom garantovana ljudska prava.\nŠabić navodi da Zakon o krivičnom postupku predviđa da tužilaštvo može da podnese zahtev državnim i drugim organima i pravnim licima da mu pruže potrebna obaveštenja, uz uslov da se ta zakonska norma korektno tumači.\nAli, korektno tumačenje nužno podrazumeva da se ta norma ne odnosi na podatke koji su predmet posebnih ustavnih garancija ljudskih prava i koje bilo kome, tako i tužilaštvu, mogu biti dostupni samo na način utvrđen Ustavom, ukazuje Šabić.\nTo važi i za listing komunikacija fizičkog lica, na koji se odnose ustavne garancije o tajnosti pisma i drugih sredstava komuniciranja i pristup tim podacima, po izričitoj odredbi Ustava, dozvoljen je samo na osnovu odluke suda.\nZato zahtevi tužilaštva za takvim podacima bez odluke suda, pritom još propraćeni mogućom novčanom kaznom, predstavljaju prekoračenje ovlašćenja koje tužilac ima po ZKP i istovremeno kršenje ustavnih garancija, ukazuje Poverenik.\nŠabić upozorava i da zabrinjava to da se ti zahtevi za zadržanim podacima iz elektronske komunikacije dostavljaju "otvorenom" poštom, bez ikakvih oznaka poverljivosti, što je ne samo suprotno Zakonu o elektronskim komunikacijama već, već i poseban rizik povrede ugleda i drugih prava građana.\n(sreda, 30. okt 2013, 16:53)\nMožda jedini državni funkcioner koji uporno pokušava da radi stvari koje su u interesu građana a ne samo političkih starnaka.Svaka čast.\n1 Junajted medija nikada nije dala ponudu RTS-u\n2 "Negovanjem kulture učvršćujemo temelje svoje snage"\n3 "Herojska 63. padobranska brigada je simbol otpora NATO"\n4 Očekuju se velike promene u zdravstvu\n5 Ne otvarajte vrata nepoznatima


Objavljeno: 14 Maj 2014\nDatum: 06.05.2014. godine\nNa osnovu člana 23. i 30. Zakona o namještenicima u organima državne službe u Federaciji BiH („Službene novine FBiH“ broj 49/05) i člana 30. Statuta Općine Tešanj(„Službeni glasnik Općine Tešanj“ broj 11/07) Općinski načelnik objavljuje\nza prijem u radni odnos u Općinu Tešanj\nReferent za stručno-operativne poslove katastra - 1 (jedan) izvršilac na određeno vrijeme do 2 (dvije) godine.\nradi geodetsko-tehničke poslove na premjeru zemljišta; stara se o planovima, katastarskom operatu, arhivi te ostalim podacima starog i novog premjera; radi poslove identifikacije parcela starog premjera i unošenje istih u “tabelu podataka starog premjera”; unosi podatke starog premjera na odgovarajuće podloge novog premjera, unosi u spisak promjena podatke o izvršenoj harmonizaciji (uskađenju); izrađuje Prijavni list "A" i kopiju katastarskog plana za zemljišnu knjigu; vrši identifikaciju parcela na terenu, vrši uvid u katastarske planove i katastarski operat; izrađuje kopije katastarskih planova; obavlja i druge poslove po nalogu nadređenog službenika.\nSSS – geodetskog smjera; 6 mjeseci radnog iskustva; položen stručni ispit, poznavanje rada na računaru; vozačka dozvola "B" kategorije.\nSvi kandidati dužni su ispuniti opće uslove iz člana 24. Zakona o namještenicima u organima državne službe:\nda nisu otpušteni iz državne službe kao rezultat disciplinske mjere na bilo kojem nivou u Bosni i Hercegovini u periodu od tri godine prije dana objavljivanja upražnjene pozicije,\nda se na njih ne odnose odredbe člana IX. 1 Ustava Bosne i Hercegovine.\nUz prijavu na javni oglas kandidati su dužni priložiti (original ili ovjerenu kopiju):\nkopiju vozačke dozvole,\novjerenu izjavu da nije otpušten/a iz državne službe kao rezultat disciplinske mjere u periodu od dvije godine prije objavljivanja javnog oglasa na bilo kojem nivou vlasti u Federaciji, odnosno BiH,\novjerenu izjavu da nije obuhvaćen/a članom IX. 1 Ustava BiH,\nuvjerenje o položenom stručnom ispitu, (kandidati koji nisu položili stručni ispit mogu se primiti u radni odnos, ali su dužni taj ispit položiti najkasnije u roku od šest mjeseci od dana prijema u radni odnos).\nO datumu, vremenu i mjestu održavanja intervjua kandidati koji ispunjavaju uslove, bit će naknadno obaviješteni.\nKandidati koji budu ispunjavali sve potrebne uslove Javnog oglasa i budu izabrani na radno mjesto dužni su dostaviti uvjerenje o zdravstvenoj sposobnosti za obavljanje poslova ranog mjesta na koji su se prijavili.\nRok za podnošenje prijava je 15 (petnaest) dana od dana zadnje objave. Prijave sa potrebnim dokumentima slati preporučeno na adresu Općina Tešanj, Trg Alije Izetbegovića 11. sa naznakom za „Javni oglas za prijem uposlenika“ ili predati na šalter salama Općine Tešanj .\nNapomena: Nepotpune, neuredne i neblagovremene prijave neće se uzimati u razmatranje.\nMr. Sc. Suad Huskić, profesor


Čeka se nova odluka, usvojena žalba tužioca! DIJANA HRKALOVIĆ PONOVO U PRITVORU? – UDARNA VEST . rs\nČeka se nova odluka, usvojena žalba tužioca! DIJANA HRKALOVIĆ PONOVO U PRITVORU?\npetak, 24. decembra, 2021 2 min read UdarnaVest .rs\nApelacioni sud u Beogradu ukinuo je rešenje Specijalnog suda kojim je 10. decembra ukinut pritvor bivšoj državnoj sekretarki MUP-a Dijani Hrkalović i naložio da se ponovo razmotri predlog tužioca za određivanje pritvora zbog opasnosti od bekstva\n„Osnovano se izjavljenom žalbom Tužilaštva za organizovani kriminal ukazuje da je prvostepeni sud pogrešno zaključio da okolnosti koje je naveo tužilac u predlogu nemaju značaj za produženje pritvora, po zakonskom osnovu koji se odnosi na opasnost od bekstva“, rekla je portparol suda Mirjana Piljić, prenosi Informer pisanje Tanjuga.\nPrema stavu apelacije, veće prvostepenog suda nije cenilo okolnosti, kako ukazuju, na opasnost od bekstva Hrkalović u trenutku kada je prema njoj podnet optužni predlog sudu, nego je samo pojedine okolnosti za pritvor cenio isključivo u vremenu kada protiv nje nije bilo krivičnog postupoka.\n„Kao što se osnovano žalbom tužioca dalje ukazuje, prvostepeni sud samo taksativno navodi okolnosti, ali ih ne ceni izolovano i bez dovođenja u vezu sa svim ostalim okolostima“, navela je Piljić.\nU odluci Apelacionog suda ukazano je da su zbog toga odlučne činjenice u prvostepenom rešenju pogrešno i nepotpuno utvrđene, te da se ne može se prihvatiti zaključak prvostepenog suda da nema razloga za produženje pritvora zbog opasnosti od bekstva.\nOdluku o ukidanju pritvora je donelo krivično vanpretresno veće Specijalnog suda 10. decembra nakon što je ranije tog dana tužilaštvo podnelo optužni predlog protiv nje zbog krivičnog dela trgovina uticajem u produženom trajanju i predložilo da joj sud izrekne kaznu zatvora od pet godina.\nHrkalović je nešto manje od dva meseca bila u pritvoru Okružnog zatvora u Beogradu, od hapšenja 15. decembra. Tužilaštvo je tog dana tražilo od suda da joj produži pritvor po dva nova osnova – zbog postojanja opasnosti od bekstva i uticaja na saučesnike, ali sud nije usvojio.\ndijanahrkalovic, drzavnasekretarkamupa, grupaveljanevolja, mupsrbije, pritvor, veljanevolja\nPOGLEDAJTE FILMSKU AKCIJU UKP-A U BG: Upali u kuću, pa odmah počeo pretres! 3 UHAPŠENA (VIDEO)\nPOGLEDAJTE U KAKVOJ VILI ĆE ŠARIĆ SLUŽITI KAZNU: Maricom direktno ušli u garažu KUĆE NA DEDINJU! VIDEO, FOTO\nTEŠKA NESREĆA KOD LJUBOVIJE Kombi naleteo na biciklistu, nesrećni čovek poginuo na licu mesta


Danny Flaherty | Online Filmovi i Serije sa Prevodom\nContest (2013) Contest (2013) Online sa Prevodom - Maltretirani srednjoskolac iznenada se sprijateljuje sa svojim glavnim muciteljem, i zajedno se suocavaju sa izazovima koji ce im zauvek promeniti zivote.\nKing Jack (2015) Jack je petnaestogodisnji decak koji je zaglavio u malom usporenom gradu. Zarobljen u nasilnoj zavadi sa okrutnim starijim nasilnikom, Jack ima sve probleme koje on moze nositi. Kada se Jackova tetka razboli i njegov mladji rodjak mora ostati s njim za vikend, zadnja stvar koju Jack zeli je da se brine o njemu. Nazalost, nikog nije briga sta Jack zeli.


Hit boje koje ćemo nositi ove godine! - My Cup of Tea\nStručnjaci sa instituta Pantone objavili su 16 boja koje će biti apsolutni hit u 2020. godini, a među njima se nalazi čak 12 vibrantnih boja, koje prizivaju proleće i sunčane dane. Modne prognoze kažu da će se pored boje godine, klasično plave, nositi i jarko crveni, žuti i narandžasti komadi.\nJoš jedan boja koja će nam svima biti prolećni favorit je boja šafrana, koja se savršeno kombinuje sa izbledelim jeansom, koji će definitivno biti naš prvi izbor kada je nijansa farmerica u pitanju.\nZelena i narandažsta su boje koje će podjednako dominirati i letnjim i zimskim outfitima, a posebno će biti popularne kada su modni detalji u pitanju.\nKada su nešto svedenije boje u pitanju, imali smo priliku da tokom Pariske nedelje mode vidimo, kako su crna i bela na samom tronu ove sezone, a njihovom svedenom četvercu pridružiće se i kaki boja pepela, koje ćemo pretežno videti u svedenim jesenjim outfitima.\nA post shared by Tamara Kalinic (@tamara) on Jan 22, 2020 at 7:49am PST\nKako je 2020. godina jarkih boja, pozivamo vas da se zabavite i svetu date jednu razigranu i smelu verziju sebe, osim što ćete izaći iz zone komfora, imaćete više samopouzdanja i osećaćete se sjajno u svojoj koži.


2018. – CSL Laboratorija za računarsku tehniku\n10. novembra 2018. / Leave a comment\nOpet je IT u žiži interesovanja. Ponovo se organizuju prekvalifikacije za ovu oblast. A juče pročitah da nam sada nedostaje 30 hiljada IT stručnjaka. Neko će pomisliti da sam protiv IT, ali upravo u tom grmu i leži zec. Jer svi pričaju o informacionim tehnologijama, a niko tačno da kaže šta se iza brda valja. Doduše kad se vidi šta obuhvata program prekvalifikacije nekako svi putevi vode ka PROGRAMIRANJU. I to po pravilu tzv. Internet ili WEB programiranju, kako se kome više sviđa. Uglavnom svim onim koji se odluče za IT obećavaju se velike plate. Ne želim ništa da negiram, jer će se uvek naći dovoljan broj onih koji će pokušati da nađu argumente da me demantuju. Meni samo smeta euforija kojom se mladi ljudi nekako navode da je moguć „hleb bez motike“. Pomalo mi sve ovo liči na stanje iz devedesetih kada su počele da nastaju menadžerske škole, koji danas imamo bezmalo u svakom većem selu. Slična je situacija i sa IT. Skoro da nema fakulteta ili visoke škole u Srbiji koja nema neku vrstu studijskog programa koji se odnosi na IT. Stvar je previše ozbiljna da bi se šegačili. Jer primena informacionih tehnologija je danas jednostavno – Conditio sine qua non. To jednostavno znači da obrazovni sistem treba prilagoditi korišćenju informacionih tehnologija. Počev od korišćenja tekovina IT u procesu sticanja znanja do naravno praktikovanja svake struke. Jednostavno nije dobro sve usmeriti ka programiranju, jer može da se desi da ostanemo bez stručnjaka za mnoge životne oblasti. Teško da će programeri moći da zamene …\n30. oktobra 2018. / Leave a comment\n25. oktobra 2018. / Leave a comment\nSrpska nauka se već punih osam godina vrti u petlji koja preti da postane beskonačna. Umesto da se „tekući“ projektni ciklus završi koncem 2014. godine on se produžio za još pune četiri godine. A kraj se baš i ne nazire. Oni kojima su odobreni projekti mogli su slobodno da trljaju ruke, a oni koji su iz nekih razloga ostali van jasala Ministarstva mogli su samo da se žale na lošu sreću. O potencijalnim istraživačima, koji su se formirali u poslednjih četiri – pet godina, a ostali su van asktuelnih projekata da se i ne govori.\nJutros „Politika“ piše o elementima novog zakona o naučno – istraživačkoj delatnosti, koja bi od 2019. godine unela više izvesnosti i reda u ovu oblast, pre svega na planu finansiranja. Ako sam dobro razumeo za istraživače sa instituta umesto projektnog predviđeno je institucionalno finansiranje. To bi trebalo da znači da će dobijati platu bez obzira da li su uključeni u neki projekat koji finansira Ministarstvo ili ne. Treba očekivati da ovo bude jedan od kamena spoticanja, jer se postavlja ozbiljno pitanje koji nam sve instituti trebaju, tačnije rečeno koja to istraživanja, u najširem smislu treba finansirati iz budžeta. Verovatno će se buniti i istraživači sa univerziteta, smatrajući da i njima pripada deo ovog sigurnog budžetskog kolača.\nI tako dolazimo do one potencijalno beskonačne petlje. Para imamo malo, jer su izdvajanja za nauku relativno mala, istraživača bi trebalo da imamo više, ne znamo šta sve treba istraživati da bi nauka bila zaista produktivna, bar ona koja treba da bude vezana za privredu. Ima tu još nepoznanica. Kao što se može videti ovu jednačinu sa više nepoznatih nismo uspeli da rešimo u protekla dva kruga, od po četiri godine koliko su do sada bili projektni ciklusi. Šta treba još učiniti da ne bi ušli i u sledeći krug?\n24. oktobra 2018. / Leave a comment\n27. aprila 2018. / Leave a comment\n15. januara 2018. / Leave a comment\n11. januara 2018. / Leave a comment


Zvezdan Terzić stavio tačku: Hoću veliku Zvezdu i sebe u njoj - još dugo! | Mondo.Me Prod\nZvezdan Terzic ostajem u Crvenoj zvezdi planiram da ostanem dugo\n8. April, 13:30\nZvezdan Terzić stavio tačku: Hoću veliku Zvezdu i sebe u njoj - još dugo! 0 Podijeli Podijeli na facebook Podijeli na twitter Podijeli na viber Pošalji na mail\nZvezdan Terzić stavio tačku: Hoću veliku Zvezdu i sebe u njoj - još dugo!\nAutor mondo.me Izvor mondo.rs 21.01.2020. / 14:35\nGeneralni direktor crveno-belih oglasio se povodom napisa o svom odlasku iz kluba.\nZvezdan Terzić potvrdio je da ostaje u Crvenoj zvezdi!\nDan nakon što je objavljeno da bi mogao da ode u Lids, a sve nakon što ga je navijačka grupa "Delije sever" terala iz kluba zbog fotografije sa vođama "Grobara", prvi operativac šampiona Srbije zvanično se obratio javnosti.\nIzjavom dostavljenom medijima, on je razjasnio da ne planira da ode iz Zvezde i da sebe još dugo vidi u njoj.\n"Želim veliku i uspešnu Crvenu zvezdu i sve medijske spekulacije oko moje budućnosti u Zvezdi odbacujem kao netačne i neosnovane. Planiram da radim u Crvenoj zvezdi još dugo i nemam nikakve drugačije planove", rekao je on.\nTerzić je naglasio da sve tekstove koji tvrde suprotno vidi kao udar na crveno-bele.,\n"Sve drugo osim ovoga je neistina i shvatamo kao pokušaj destabilizacije našeg kluba", dodao je Terzić.\nUpravo gledate Aprilili! Evo zašto je prvi april dan šale! 0 Video Prije 10 min Danas je prvi april, svjetski dan šale. Kao djeca obožavali smo da da ovaj dan zbijamo šale jedni sa drugima ali i...


Utakmica 7. redovnog kola Područne fudbalske lige Zrenjanin između domaćeg Borca i Jedinstva iz Bočara nažalost nije završena pošto je odlukom glavnog sudije utakmice Vuka Lekića, prekinuta u 52. minutu i ako su, prema rečima delegata, uslovi za igru i dalje postojali. Nesporazum između delegata i sudijske trojke dovele su do tragi komedije posle koje su igrači gostujućeg tima odbili da se vrate na teren.U trenutku prekida domaći Borac je već vodio rezultatom 2:0, a gosti su na terenu imali dva igrača manje zbog isključenja, a kasnije su sa terena izašla još dva igrača zbog povreda.\nOd početka utakmice domaćin je dominirao i jasno stavio do znanja svim prisutima na Lukarelu danas, da će bodovi ostati u Aleksandrovu. Ređale su se šanse za šasnom ali na golove se čekalo do samog finiša prvog poluvremena kada su Bičanin sjanim i preciznim šutem sa preko 25 metara, i Cobor posle odbitka, u vrlo kratkom vremenskom intervalu doveli crveno-plave u vojdstvo za miran nastavak utakmice.\nIpak, u finišu prvog poluvremena ružna scena koja je rezultirala sa dva islkjučenja. Prema izjavama sudijske trojke, zbog fizičkog napada na glavnog sudiju, povlačenja za dres, pljuvanja i psovanja, sudija Lekić je direknto islkjučio Novakovića i Vasičina, tako da su gosti u nastavku utakmice ostali sa dva igrača manje na terenu.\nU nastavku, trener Đurić menja Bičanina i na teren ubacuje svežijeg Grbića sa idejom da se uspostavi stabilnost na sredini terena, ali čini se da ovakva promena nije ni bila neophodna jer se u nastavku igralo tek nešto više od 5 minuta.\nPrvo je rezervista Lukić, koji je tek ušao u igru, zbog povrede zgloba morao sa terena, a nešto kasnije na povredu se požalio i Mirkov pa je i on morao ranije u svlačionicu. Kako gosti nisu imali više rezervi na raspolaganju, glavni sudija Lekić označio je kraj utakmice u 54. minutu.\nIpak, prema navodima delegata utakmice, glavni sudija je napravio veliku grešku jer je utakmica mogla da se nastavi i u trenutnom formatu gostujućeg tima (6+1). Pošto je glavni sudija prihvatio sugestiju delegata da utakmica može da se nastavi, pozvao je igrače oba tima da se vrate na teren, ali su gosti iz Bočara odbili da ponovo istrče na Lukarelo pa je utakmica i zvanično prekinuta.\nOstaje nam da vidimo koja će odluka biti fudbalskog saveza i da li će utakmica na kraju biti registrovana službenim rezultatom 3:0, ili rezultatom u momentu prekida. Do konačne odluke jasno je da je Borac uknjižio vrlo bitna 3 boda i da će mnogo rasterećenije na gostovanje u Jaši Tomić sledeći vikend.


Pozorišni festival "Teatar u jednom dejstvu 2019" od 2. do 7. oktobra u Mladenovcu\nPrateći program Festivala obuhvata predstave za decu, književne večeri, koncerte i izložbu slika Petra Lubarde\nU Mladenovcu se od 2. do 07. oktobra održava 35. Pozorišni festival – Teatar u jednom dejstvu. Festival u sredu 2. oktobra otvara predstava „Balkanski špijun“ – Narodnog pozorišta u Beogradu, u režiji Tatjane Mandić Rigonat.\nU takmičarskom delu festivala, četiri naredna dana, publika će moći da uživa i u predstavama „Hasanaginica“ – Novosadskog pozorišta, u režiji Andraša Urbana, „Šuplji kamen“ – Teatar Vuk u režiji Tatjane Mandić Rigonat, „Ljubav u Savamali“ – Zvezdara Teatar u režiji Darjana Mihajilovića, „Tartif“ – Narodno pozorište Sombor i Srpsko narodno pozorište Novi Sad u režiji Igora Vuka Torbice.\nPredsednik Saveta festivala Branko Miloradović, direktor Centra za kulturu i turizam Mladenovac i selektor Željko Hubač dramaturg u Narodnom pozorištu u Beogradu, potrudili su se da ovaj pozorišni festival duge tradicije okupi vrsne ansamble i predstave koje pune pozorište.\nPrateći program festivala nudi odlične pozorišne predstave za decu, književne večeri i koncerte, a od 01. oktobra u galeriji Foaje otvorena je izložba slika Petra Lubarde.\nPublika će završne večeri festivala 7. oktobra moći da pogleda predstavu „Autobiografija“, rađenu po istoimenom delu Branislava Nušića, u režiji Predraga Štrbca i u izvođenju Srpskog narodnog pozorišta iz Novog Sada, a prethodno će tročlani žiri u sastavu – Bratislav Petković reditelj, predsednik žirija, Mihajlo Nestorović direktor pozorišta mladih u Novom Sadu i Saša Simonović pisac, direktor Centra za kulturu Aranđelovac – proglasiti pobednika i dodeliti nagrade.\nUspeh Informatičkog tima Palanačke gimnazije: Plasman u prvih pet škola na konkursu za aplikaciju MTS Telekoma Srbije!\nKonkurs obuhvatio više država na Balkanu\nKošarkašice palanačkog Sistema pobedile ekipu Lajkovca u kontrolnoj utakmici pred početak drugog dela sezone\nPalančanke trijumfovale rezultatom 87:57\nUručene Svetosavske nagrade Dragani Andrić iz S. Palanke i Slavoljubu Stojadinoviću iz V. Plane\nSvetosavska nagrada jedno od najlepših i najznačajnijih priznanja koje pojedinac ili institucija može da dobije.